
	讜讛转谞谉 谞诪爪讗 讛讛讜专讙. 讜讗''转 讜讛讬讗讱 诪讚拽讚拽 诪讻讗谉 讚诇讗 诪讬转住专讗 诪讞讬讬诐 讚讬诇诪讗 讛讬讬谞讜 讟注诪讗 讚讗讚注转讗 砖讬诪爪讗 讛讛讜专讙 诇讗 讗拽讚砖讜讛 讻讬 讛讛讬讗 讚转谞谉 讘驻' 讘转专讗 讚讻专讬转讜转 (讚祝 讻讙:) 讛诪讘讬讗 讗砖诐 转诇讜讬 讜谞讜讚注 诇讜 砖诇讗 讞讟讗 讗诐 注讚 砖诇讗 谞砖讞讟 讻讜' 讜讬专注讛 注讚 砖讬住转讗讘 讗砖诐 讜讚讗讬 讗讬谞讜 讻谉 讗诇讗 注讚 砖诇讗 谞砖讞讟 讬爪讗 讜讬专注讛 讘注讚专 讻讜' 注讙诇讛 注专讜驻讛 讗讬谞讛 讻谉 讜诪驻专砖 讘讙诪' 讟注诪讗 讚讗砖诐 转诇讜讬 诪砖讜诐 讚诇讘讜 谞讜拽驻讜 讜讙诪专 讜诪拽讚讬砖讜 诪住驻拽 讗讘诇 讗砖诐 讜讚讗讬 讻讬 讗拽讚砖讬讛 讗讚注转讗 讚讞讟讗 讗拽讚讬砖 讜讗讙诇讗讬 诪讬诇转讗 诇诪驻专注 讚讛拽讚砖 讟注讜转 讛讜讛 讜讚讬诇诪讗 讛讬讬谞讜 讟注诪讗 谞诪讬 讚注讙诇讛 注专讜驻讛 讜诇讗 诪砖讜诐 讚诇讗 诪讬转住专 诪讞讬讬诐 讜诇注讜诇诐 讗诐 谞砖讞讟讛 讗住讜专讛 讜讬''诇 讚住讘专讗 讚讙诪专讬 讜诪拽讚砖讬 讚诇讗 诪住拽讬 讗讚注转讬讬讛讜 砖讬诪爪讗 讛讛讜专讙 讜讗''转 讜讗诪讗讬 诇讗 诪砖谞讬 讚注讚 砖诇讗 转注专祝 讛讬讬谞讜 注讚 砖诇讗 谞专讗讛 诇注专讬驻讛 拽讜讚诐 讬专讬讚转讛 诇谞讞诇 讗讬转谉 讻讚诪砖谞讬 讘驻' 讘转专讗 讚讻专讬转讜转 (讚祝 讻讛.) 讜讬''诇 讚住诪讬讱 讗诪讗讬 讚讚讬讬拽 讛转诐 (讙''讝 砖诐) 诪住讬驻讗 讚诇讗 诪讬转住专 诪讞讬讬诐 讚拽转谞讬 住讬驻讗 诪砖谞注专驻讛 转拽讘专 砖诪转讞诇讛 诇讗 讘讗讛 讗诇讗 注诇 讛住驻拽 讻驻专讛 住驻拽讛 讜讛诇讻讛 诇讛: 注讙诇讛 注专讜驻讛 讗讬谞讛 诪砖谞讛. 讜讗''转 讜诇诪讛 讚讞拽 诇讜诪专 讗讬谞讛 诪砖谞讛 诇讬诪讗 转谞讗讬 讛讬讗 讻讚讗诪专讬谞谉 讘驻' 讘转专讗 讚讻专讬转讜转 (讚祝 讻讛.) 讚转谞讗讬 驻诇讬讙讬 讘讛讻讬 讜讬''诇 讚讻讱 讛讬转讛 拽讘诇讛 讘讬讚诐 讛拽砖讛 讛''专 诪砖讛 诪讘讜谞讚讬''砖 讗诪讗讬 诇讗 拽讗诪专 讚砖讜讞讟 讚诪转谞讬' 讛讬讬谞讜 注讜专祝 讜驻讟讜专 诇专''砖 诪砖讜诐 讚诇讗 讞讝讬讗 诇讗讻讬诇讛 讜诇专讘谞谉 讞讬讬讘 诪砖讜诐 讚注专讬驻讛 讝讜 讛讬讗 砖讞讬讟讛 讻讚讗诪专讬' 讘专讬砖 驻' 砖谞讬 砖注讬专讬 (讬讜诪讗 讚祝 住讚.) 讙讘讬 砖注讬专 讛诪砖转诇讞 讚讞讬讬转讜 诇爪讜拽 讛讬讬谞讜 砖讞讬讟转讜 讜讞讬讬讘 诪砖讜诐 讗讜转讜 讜讗转 讘谞讜 讜讘驻' 讞讟讗转 讛注讜祝 (讝讘讞讬诐 讚祝 注:) 讗诪专讬谞谉. 讚注专讬驻讛 诪讟讛专转 诪讬讚讬 谞讘诇讛 讜转讬专抓 专''转 讚讗''讻 诇讗 讛讜讛 诇讬讛 诇诪讬转谞讬 讛砖讜讞讟 讗诇讗 讛注讜专祝 讜讚讜讞拽 讛讜讗 讚讚诇诪讗 转谞讗 砖讜讞讟 诪砖讜诐 讗讞专讬谞讬 驻专转 讞讟讗转 讜砖讜专 讛谞住拽诇 讻讚讗诪专讬谞谉 讘驻''讘 (诇注讬诇 讚祝 讻讟.) 讚住讬驻讗 讘拽讚砖讬诐 讜讗讬讬讚讬 讚住诇讬拽 诪讘讛诪讛 转谞讗 砖讞讬讟转讜 讻砖专讛 讜诇讗 拽转谞讬 诪诇讬拽转讜: 讗诪专 专讘讬 讬谞讗讬 讙讘讜诇 砖诪注转讬 讘讛. 专讘讬 讬谞讗讬 诇讟注诪讬讛 讚讗讬转 诇讬讛 讘驻''讘 讚拽讚讜砖讬谉 (讚祝 谞讝.) 讚讻驻专讛 讻转讬讘 讘讛 讻拽讚砖讬诐 讜诇讛讻讬 诪讬转住专讗 诪讞讬讬诐 讻诪讜 砖讗专 拽讚砖讬诐 讚诪讬转住专讬 诪讞讬讬诐 讜注专驻讜 砖诐 讚讚专砖讬谞谉 (讻专讬转讜转 讚祝 讜.) 诪讬谞讬讛 砖诐 转讛讗 拽讘讜专转讛 讗讬爪讟专讬讱 诇讗讞专 注专讬驻讛 讚诇讗 谞讬诪讗 讚砖专讬讗 诪砖讜诐 砖谞注砖讬转 诪爪讜转讛: 诇讬砖谞讬 讻讗谉 拽讜讚诐 讬专讬讚讛 讻讗谉 诇讗讞专 讬专讬讚讛. 转讬诪讛 讛讗 注诇 讻专讞讱 诪转谞讬' 讚讻专讬转讜转 (讚祝 讻讙:) 诪讜讻讞讗 讚诇讗 诪讬转住专 诪讞讬讬诐 讻讚讚讬讬拽 讛转诐 (讘驻''讘) 诪住讬驻讗 讚拽转谞讬 讚讻驻专讛 住驻拽讛 讜讛诇讻讛 诇讛: 讙诪专 拽讬讞讛 拽讬讞讛. 诪住拽谞讗 诇讗 拽讬讬诪讗 讛讻讬 讘驻专拽 讘' 讚拽讚讜砖讬谉 (讚祝 谞讝.) 讗诇讗 诪住讬拽 讚专''诇 讻转谞讗 讚讘讬 专讘讬 讬砖诪注讗诇 讚讬诇讬祝 讛讻讬 谞讗诪专 诪讻砖讬专 讜诪讻驻专 讘驻谞讬诐 驻讬' 诪讻砖讬专 讘驻谞讬诐 讗砖诐 诪爪讜专注 诪讻驻专 砖讗专 拽专讘谞讜转 讜谞讗诪专 诪讻砖讬专 讜诪讻驻专 讘讞讜抓 驻讬专讜砖 诪讻砖讬专 爪驻讜专讬 诪爪讜专注 诪讻驻专 注讙诇讛 注专讜驻讛 讜砖注讬专 讛诪砖转诇讞 讜讘驻专拽 讘转专讗 讚讻专讬转讜转 (讚祝 讻讛.) 诪讜拽讬 诇讛 谞诪讬 专讘 讛诪谞讜谞讗 讚讗诪专 注讙诇讛 注专讜驻讛 诪讬转住专 诪讞讬讬诐 讻转谞讗 讚讘讬 专' 讬砖诪注讗诇 讜转讬诪讛 讛讬讗讱 诪砖诪注 诪诪讬诇转讬讛 讚专' 讬砖诪注讗诇 讚诪讬转住专 诪讞讬讬诐 讜讬''诇 讚讚讬讬拽 诪砖讜诐 讚诇讗 讗讬爪讟专讬讱 诇诪讬诇祝 诪讻砖讬专 诪诪讻驻专 讗诇讗 诇讬讗住专 诪讞讬讬诐 讚诇讗讞专 砖讞讬讟讛 讬讚注讬谞谉 诪讜讝讛 讗砖专 [诇讗] 转讗讻诇讜 诇专讘讜转 讛砖讞讜讟讛 讻讜': 住讜诪讻讜住 讗讜诪专 诪砖讜诐 专''诪 住讜驻讙 砖诪讜谞讬诐. 讗专讬砖讗 谞诪讬 驻诇讬讙 讻讚驻讬' 讘拽讜谞讟专住 讜讻讛''讙 讗诪专 讘驻' 拽诪讗 讚讬讘诪讜转 (讚祝 讟:) 讞诇讜拽 讛讬讛 专''砖 讗祝 讘专讗砖讜谞讛 讜住讬驻讗 谞拽讟 诪砖讜诐 专讘讜转讗 讚专讘谞谉 讚讗注''讙 讚讗讬讻讗 砖转讬 砖诪讜转 讚讗讜转讜 讜讗转 讘谞讜 讜讘谞讜 讜讗讜转讜 诇讗 诇拽讬 讗诇讗 讗专讘注讬诐 讻讬讜谉 讚谞驻拽讬 转专讜讬讬讛讜 诪讞讚 拽专讗 讚诇讗 转砖讞讟讜:

驻专讛 谞驻讚讬转 注诇 讙讘讬 诪注专讻转讛. 讻诇讜诪专 讗诐 讗讬专注 讘讛 驻讬住讜诇 讗讜 讘诪诇讗讻讛 讗讜 讘砖讜诐 讚讘专:



转爪讗. 讻诇讜诪专 注诐 砖讗专 讘讛诪讜转 砖诇 讞讜诇讬谉:



拽砖讬讗 讚专"砖 讘谉 诇拽讬砖 讗讚专"砖 讘谉 诇拽讬砖. 讻诇讜诪专 讛讻讗 讗诪专 专讬砖 诇拽讬砖 注讙诇讛 注专讜驻讛 讗讬谞讛 诪砖谞讛 讜讛讻讗 讗诪专 诪砖注转 拽讬讞讛 讜讗住讜专讛 诪讗讜转讛 砖注讛 讛砖讞讜讟讛.讗)谞专讗讛 讚讞住专 讻讗谉 讗讬讝讛 转讬讘讜转 讜爪"诇 讜讗"讻 砖驻讬专 讗诪专 诪转谞讬' 讚讛讜讬 砖讞讬讟讛 砖讗讬谞讛 讜讻讜'. 砖讞讬讟讛 砖讗讬谞讛 专讗讜讬讛 讛讬讗:



讗诪专 专讘 讬讜住祝 诇注谞讬谉 讚讬谞讗 转谞谉. 讻诇讜诪专 讚讬谉 讛讜讗 砖讬砖讞讜讟 专讗砖讜谉:



[砖讞讟] 砖谞讬 讘谞讬讛 讜讗讞"讻 砖讞讟讛 住讜驻讙 讗转 讛讗专讘注讬诐. 讻诇讜诪专 砖讗讜转谉 砖谞讬 诇讗讜讬谉 讻讜诇诇 讘砖讞讬讟讛 讗讞转:



讜诇讗 讘谞讜 讜讗讜转讜. 讻诇讜诪专 讜讛讬讻讗 讚砖讞讟 砖谞讬 讘谞讬讛 讜讗讞"讻 砖讞讟讛 讗诪讗讬 住讜驻讙 讗转 讛讗专讘注讬':



砖谞讬诐 讗讞专讜谞讬诐 讞讬讬讘讬谉. 讻诇讜诪专 讗讞讚 诪砖讜诐 讘谞讜 讜讗讜转讜 讜讗讞讚 诪砖讜诐 讗讜转讜 讜讗转 讘谞讜:

驻专转 讞讟讗转 讗讬谞讛 诪砖谞讛. 驻讬专' 砖讻讬讜谉 砖谞驻讚讬转 讛讗 砖诪注讬谞谉 诇讬讛 诇专"砖 讚讗诪专 讻诇 讛注讜诪讚 诇讬驻讚讜转 讻驻讚讜讬 讚诪讬 讜诇讗讜 讛转专讗转 住' 讻诇诇.
讜讗讬 拽砖讬讗 讛讗诪专讬' 诇注讬诇 讚砖讞讬讟转 拽讚砖讬诐 讛转专讗转 住驻拽 讛讜讗 诪砖讜诐 讚讻诇 讻诪讛 讚诇讗 诪讝专拽 讚诐 诇讗 诪砖转专讬 讘砖专 讘讗讻讬诇讛 讜讗诪讗讬 谞讬诪讗 讻诇 讛注讜诪讚 诇讝专讜拽 讻讝专讜拽 讚诪讬.
讜讗讬讻讗 讚诪驻专拽讬 讛讻讬 讛砖转讗 驻专讛 注讜诪讚转 诇讬驻讚讜转 讛讬讗 砖讗诐 诪爪讗 讗讞专转 谞讗讛 讛讬诪谞讜 诪爪讜讛 诇驻讚讜转讛 讗讘诇 讛谞讬 诪爪讜讛 诇诪讝专拽讬讛 诇讚诪讬讬讛讜 讛讗 诪讞讜住专 讝诪谉 谞讬谞讛讜 讜讻讛"讙 讗讬转诪专 讘驻专拽 讛诪谞讞讜转 讜讛谞住讻讬诐 讜诇讬转 诇谉 讚专讘 讛讜砖注讬讗 讚讗诪专 诇注讬诇 讚砖讞讬讟转 拽讚砖讬诐 讻砖专讬诐 砖讞讬讟讛 [砖讗讬谞讛] 专讗讜讬讛 讛讬讗 讜讗注驻"讬 砖注讜诪讚转 诇讝专讜拽 诇诪讗讬 讚驻专讬砖讬转 诇注讬诇 讜讛转诐 谞诪讬 讘诪谞讞讜转 讛讻讬 拽住"讚 讗诇讬讘讗 讚专讘 讛讜砖注讬讗 讚讗讬 讘注讬 讝专讬拽 (诇讬讛 讗专"砖) [诇讗 讗诪专 专"砖] 讛讗 讘诪讞讜住专 讝诪谉 讛讻诇 诪讜讚讬诐 讚诇讗 讗诪专讬谞谉.
讜讬砖 诪转专爪讬诐 诇专讘 讗讜砖注讬讗 讚讗驻讬诇讜 讻砖讗讬谞讜 诪讞讜' 讝诪谉 诇讗讜 砖讞讬' 专讗讜讬讛 讛讬讗 砖讗讬谉 讗讜诪专讬诐 讻诇 讛注讜诪讚 诇讝专讜拽 讻讝专讜拽 讚诪讬 讗诇讗 讘砖讻讘专 拽讘诇 讛讚诐 讘讻诇讬 讗讘诇 讘砖注转 砖讞讬讟' 讗讬谉 砖诐 讚诐 注讜诪讚 诇讬讝专拽 讻诇诇 诪讬讛讜 诪住拽谞讗 讚诇注讬诇 讻讚专讘讗 讚砖讞讬讟转 拽讚砖讬诐 讻砖专讬诐 专讗讜讬讛 讛讬讗 讻讚驻讬'. 



诪转谞讬': 讛讗 讚转谞谉 诇注谞讬谉 讚讬谞讗 讘' 砖诇拽讞讜 驻专讛 讜讘谞讛 讗讬讝讛 砖诇拽讞 专讗砖讜谉 讬砖讞讜讟 专讗砖讜谉. 诪砖讜诐 砖讻讱 讚讬谞讜 砖诇 诇讜拽讞 专讗砖讜谉 注诐 讛诪讜讻专 讜讻谉 砖谞讬谞讜 讘转讜住驻转讗 讛诇讜拽讞 诪讘"讛 讛讜讗 拽讜讚诐 诇讘"讛 砖诪转讞诇讛 诇讗 诇拽讞讜 讗诇讗 注"诪 讻谉.

诪转谞讬': 砖谞讬诐 砖诇拽讞讜 驻专讛 讜讘谞讛 诪讬 砖诇拽讞 专讗砖讜谉 讬砖讞讜讟 专讗砖讜谉. 讜讗讜拽讬诪谞讗 讘讙诪专讗 讚诇注谞讬谉 讚讬谉 转谞谉 讚讗诐 谞讞转讜 诇讚讬谞讗 (讗讜诪专) [讗讜诪专讬诐] 诇讛谉 诪讬 砖诇拽讞 专讗砖讜谉 讬砖讞讜讟 专讗砖讜谉, 讜讟注诪讗 讚诪讬诇转讗 讚住转诐 诇讜拽讞 讘讛诪讛 诇砖讞讜讟 讛讜讗 诇讜拽讞, 讜讻砖诪讻专讛 诇讜 诪讜讻专 注诇 讚注转 讻谉 诪讻专讛 诇讜 砖讬讚讞讛 讛讜讗 诪诇驻谞讬讜, 讜讻讚转谞讬讗 讘转讜住驻转讗 (驻"讛) 讛诇讜拽讞 诪讘注诇 讛讘讬转 讛讜讗 拽讜讚诐 诇讘注诇 讛讘讬转 砖诪转讞讬诇讛 诇讗 诇拽讞讜 讗诇讗 注诇 诪谞转 讻谉 讜讗讜诪专 诇砖谞讬 诇讗 注讚讬驻讗 诪讙讘专讗 讚讗转讬转 诪讬谞讬讛. 讜拽砖讬讗 诇讬 讚讛讗 讗诪专讬谞谉 讚专讜讘 砖讜讜专讬诐 诇讞专讬砖讛 讛谉 注讜诪讚讬诐 讜讻讚讗诪专讬谞谉 讘讘讗 讘转专讗 (爪讘, 讗) 讚专讜讘讗 诇专讚讬讗 讝讘谞讬, 讜讗诐 讻谉 讝讛 砖诇拽讞 驻专讛 住转诐 诪住转诪讗 诇讞专讬砖讛 诇拽讞讛, 讜讗诪讗讬 讬砖讞讜讟 专讗砖讜谉, 讜讛诇讗 诇讗 诪讻专 诇讜 注诇 讚注转 讻谉, 讜讗讜诇讬 谞讗诪专 讚驻专讛 讚讜拽讗 讗诪专讜 诪砖讜诐 讚讗讬谉 专讜讘 驻专讜转 注讜诪讚讜转 讗诇讗 诇讗讻讬诇讛 讚砖讜讜专讬诐 讛谉 砖注讜诪讚讬谉 诇讞专讬砖讛 讜诇讗 驻专讜转 讻讚讻转讬讘 (诪砖诇讬 讬讚, 讬讚) 讜专讘 转讘讜讗讜转 讘讻讞 砖讜专. 讜讻谉 讻转讘 专"转 讝"诇 讘专讬砖 驻"拽 讚注"讝 讜爪"注. 注讜讚 转诪讬讛讗 诇讬 讚讗诐 讻谉 讗祝 讘砖讗专 讬诪讜转 讛砖谞讛 讬讛讗 爪专讬讱 诇讛讜讚讬注 讗诪讛 诪讻专转讬 诇砖讞讜讟 讘转讛 诪讻专转讬 诇砖讞讜讟, 讻讬讜谉 讚诪讞讝讬拽讬谉 诇讬讛 讚诇砖讞讬讟讛 讚讛砖转讗 讝讘讬谉 讚讛砖转讗 讛讜讗 讚拽讗 讘注讬 诇讛 讻讚讗诪专讬谞谉 (诇拽诪谉 讞讜诇讬谉 驻讙, 讗) 讘诪讜讻专 讗转 讛讗诐 诇讞转谉 讜讗转 讛讘转 诇讻诇讛, 讜讬砖 诇讜诪专 讚讗驻讬诇讜 讘砖讜讜专讬诐 谞诪讬 讚讬谞讗 讛讻讬谉 诪砖讜诐 讚诪讜讻专 诇讻诇 专爪讜谞讜 砖诇 诇讜拽讞 讛讜讗 诪讜讻专讜, 讚讗驻讬诇讜 专爪讛 诇拽讬讬诪讜 诇讞专讬砖讛 诪拽讬讬诪讜, 讜讗讬诇讜 专讜爪讛 诇砖讞讜讟 讛讬讜诐 讬砖讞讜讟 砖讗讬谉 诪砖讬讬专 讘诪讻讬专转讜 讻诇讜诐, 讚讛讗 诇讗 讗诪专 诇讬讛 注诇 诪谞转 砖诇讗 转砖讞讜讟 讛讬讜诐, 讛讬诇讻讱 讛讜讛 诇讬讛 讻讗诇讜 驻讬专砖 诇讜 讗诐 转专爪讛 诇砖讞讜讟 砖讞讜讟, 讜诪砖讜诐 讛讻讬 讗讬诇讜 讗转讜 转专讜讬讬讛讜 拽诪谉 讚讞讬谞谉 砖谞讬 诪驻谞讬 专讗砖讜谉 讚诇讗 注讚讬祝 诪诪讜讻专 讚讗转讬 诪讬谞讬讛, 讗讘诇 讗诐 讛诇讱 讝讛 诇讘讬转讜 砖讜讞讟 讛砖谞讬 讜讗讬谞讜 谞诪谞注, 讜讗讬谉 爪专讬讱 诇砖讗讜诇 诇专讗砖讜谉 讗诐 砖讞讟 讗诐 诇讗, 讚讗讬谞讜 讞讜砖砖 诪谉 讛住转诐 讗诇讗 讘讚' 驻专拽讬诐.





讛诪讗讬专讬

驻专讛 讗讚讜诪讛 讻诇 讝诪谉 砖诇讗 谞砖讞讟讛 讗诐 诪爪讗 谞讗讛 讛讬诪谞讛 讬讻讜诇 诇驻讚讜转讛 讗注"驻 砖讗讬谉 讘讛 诪讜诐 讜讗注"驻 砖讗讬谉 拽讚砖讬 诪讝讘讞 谞驻讚讬谉 讗讬谉 讝讜 讘讻诇诇 拽讚砖讬 诪讝讘讞 讗讜 砖诪讗 诪转讜讱 砖讚诪讬讛 讬拽专讬诐 诇讘 讘讬转 讚讬谉 诪转谞讛 注诇讬讛 诪砖谞砖讞讟讛 讻专讗讜讬 讘讛专 讛讝讬转讬诐 注诇 诪注专讻转讛 砖诇 注爪讬诐 砖讛讬讗 谞砖讞讟转 注诇讬讛 讜讘诪拽讜诐 讛讘讚讜拽 诇讛 诪拽讘专 讛转讛讜诐 讗驻讬' 诪爪讗讜 谞讗讛 讛讬诪谞讛 讗讬谞讛 谞驻讚讬转 讜讗驻讬' 讛讬讗 诪驻专讻住转 砖讛讬讗 讘讻诇诇 讛注诪讚讛 讻诪讜 砖讘讬讗专谞讜 讜讗注"驻 讻谉 讛专讬 讛讬讗 诪拽讘诇转 讟讜诪讗转 讗讜讻诇讬谉 讗注"驻 砖讗讬谞讛 专讗讜讬讛 诇讗讻讬诇讛 讜砖诇讗 讛讬转讛 诇讛 讛讻砖专 讗讻讬诇讛 诪砖注讛 砖谞注砖讬转 讗讜讻诇 专"诇 诪砖谞砖讞讟讛 讜讻谉 讛讚讬谉 讘注专诇讛 讜讻诇讗讬 讛讻专诐 讜砖讜专 讛谞住拽诇 讜注讙诇讛 注专讜驻讛 讛谉 砖谞砖讞讟讛 讛谉 砖谞注专驻讛 讜爪驻专讬 诪爪讜专注 讜驻讟专 讞诪讜专 讜讘砖专 讘讞诇讘 讜谞讜转专 讜驻讙讜诇 讗注"驻 砖讻讜诇谉 讗讬住讜专讬 讛谞讗讛 讻诇谉 诪拽讘诇讬谉 讟讜诪讗转 讗讜讻诇讬谉:



砖诪讗 转讗诪专 诪讛 注谞讬谉 拽讘诇转 讟讜诪讗转 讗讜讻诇讬谉 讘驻专讛 讜讛专讬 讛讬讗 诪讟诪讗讛 诪讞诪转 注爪诪讛 驻专砖讜 讘讛 讞讻诪讬 讛爪专驻转讬诐 注诇 讛讚专讱 砖讛转讘讗专 讘讻专讬转讜转 讘讚讘专 讗讞专 讻讙讜谉 砖诇拽讞 诪诪谞讛 驻讞讜转 诪讻讝讬转 讜讞驻讛讜 讘驻讞讜转 诪讻讘讬爪讛 讘爪拽 砖讗诐 谞拽专讗 讗讜讻诇 讛专讬 讛讜讗 诪爪讟专祝 注诐 讛讘爪拽 讜讗诐 谞讙注 讝讛 讘讘爪拽 讘讟讜诪讗讛 诪讟诪讗 讟讜诪讗转 讗讜讻诇讬谉 讜诪讟诪讗 砖讗专 讗讜讻诇讬谉 讜讗诐 讗讬谞讜 谞拽专讗 讗讜讻诇 讗讬谉 讘爪拽 讝讛 诪拽讘诇 讟讜诪讗讛 砖讗讬谉 讻讗谉 砖讬注讜专 讜讗诐 谞讙注讜 讘讜 讗讜讻诇讬谉 讗讞专讬诐 讟讛讜专讬诐 砖讗讬谉 谞讜讙注讬谉 讘讘砖专 驻专讛 讗诇讗 讘讘爪拽:



讬专讗讛 诪诪讛 砖讗诪专谞讜 讻讗谉 砖讻讘讬爪讛 讗讜讻诇讬谉 诪拽讘诇 讟讜诪讗讛 讜谞讜转谉 讟讜诪讗讛 讛讗 驻讞讜转 诪讻讘讬爪讛 讗讬谞讜 诪拽讘诇 讟讜诪讗讛 讜讗讬谉 爪专讬讱 诇讜诪专 砖讗讬谞讜 谞讜转谉 讗诐 讻谉 诪讛 砖讗诪专讜 讘转讜专转 讻讛谞讬诐 讜讻诇 讛讗讜讻诇 讬讻讜诇 诇讗 讬讛讗 诪拽讘诇 讟讜诪讗讛 讘讻诇 砖讛讜讗 转"诇 诪讻诇 驻专砖讜 讘讜 砖讬砖 砖诐 讻讘讬爪讛 讗诇讗 砖讛诐 驻讬专讜专讬谉 讚拽讬谉 讜讘讗 诇讛砖诪讬注谞讜 砖讛讻诇讬 诪爪专驻讜:



讜诪讙讚讜诇讬 讛诪讞讘专讬诐 驻讜住拽讬诐 讻驻砖讜讟讛 砖诇 砖诪讜注讛 讝讜 砖讗祝 讘驻讞讜转 诪讻讘讬爪讛 诪拽讘诇讬谉 讟讜诪讗讛 讜拽爪转 讞讻诪讬 讛爪专驻转讬诐 诪讻专讬注讬谉 诇讜诪专 砖讗诐 讛讜讻砖专讜 讛讗讜讻诇讬谉 讘讻讘讬爪讛 讜谞驻专讚 诪诪谞讛 讗讜讻诇 驻讞讜转 诪讻讘讬爪讛 讗讞专 砖讛讜讻砖专 诪拽讘诇 讟讜诪讗讛 讗讘诇 讗诐 谞驻专讚 拽讜讚诐 砖讛讜讻砖专 讗讬谞讜 诪拽讘诇 讛讻砖专 诇讟讜诪讗讛 讘驻讞讜转 诪讻讘讬爪讛 讜讻谉 谞专讗讛 讚注转 讙讚讜诇讬 讛诪讞讘专讬诐 讜注诇 讚专讱 讝讛 讗转讛 专砖讗讬 诇转专抓 讘拽讜砖讬讗 讝讜 砖讙诇讙诇转谞讜 诇注谞讬谉 讝讛:



讜诪讙讚讜诇讬 讛诪驻专砖讬诐 转讬专爪讜 讘拽讜砖讬讗 讝讜 砖讗讬谉 诇讛 讟讜诪讗转 注爪诪讛 讗诇讗 诇注讜住拽讬诐 讘讛 讗讘诇 诇砖讗专 讛谞讜讙注讬诐 讘讛 诇讗 讜诪"诪 诇讗 讛讜注诇谞讜 讻诇讜诐 砖讗注"驻 砖讗讬谞讛 诪讟诪讗讛 讗诇讗 讛注讜住拽讬诐 讘讛 讛专讬 讗诪专讜 讘讝讘讞讬诐 驻专拽 讟讘讜诇 讬讜诐 砖讻诇 砖住讜驻讜 诇讟诪讗 讟讜诪讗讛 讞诪讜专讛 专"诇 讗讚诐 讜讘讙讚讬诐 砖注诇讬讜 讻讙讜谉 驻专讛 砖住讜驻讛 诇讟诪讗 讛注讜住拽讬诐 讘讛 诪讟诪讗 讟讜诪讗转 讗讜讻诇讬谉 讗祝 拽讜讚诐 讝诪谉 讛讟讜诪讗讛 讜讗讬谞讛 爪专讬讻讛 诇讗 讛讻砖专 诪讬诐 讜诇讗 讛讻砖专 讟讜诪讗讛 专"诇 诇讬讙注 讘讟讜诪讗讛 砖讗祝 拽讜讚诐 讝诪谉 讟讜诪讗转讛 讜讘诇讗 谞讙讬注转 讟讜诪讗讛 讛讬讗 诪讟诪讗讛 讜讗诐 讻谉 拽讘诇转 讟讜诪讗讛 诇诪讛 讗诇讗 砖讗驻砖专 砖讝讜 讗讬谞讛 讛诇讻讛 讜讻谉 讬砖 诪转专爪讬诐 讘拽讜砖讬讗 讝讜 砖讗讬谉 驻专讛 诪讟诪讗讛 讗诇讗 诪砖专讬驻讛 讜讗讬诇讱 讜讝讜 讗讬谞讛 讗诇讗 诪砖转讜爪转 讛讗砖 讘专讜讘讛 讜讘诪拽讜诪讜转 讗讞专讬诐 讬转专讞讘讜 讛讚讘专讬诐 讘注谞讬谉 讝讛:



注讙诇讛 注专讜驻讛 讗住讜专讛 讘讛谞讗讛 讻诪讜 砖讘讬讗专谞讜 讜谞拽讘专转 讘诪拽讜诐 注专讬驻转讛 讜诪砖转专讚 诇谞讞诇 讗讬转谉 谞讗住专讛 讘讛谞讗讛 讗注"驻 砖诇讗 谞注专驻讛 注讚 砖讗诐 诪转讛 讗讜 谞砖讞讟讛 讗讞专 讬专讬讚转讛 转拽讘专 讘诪拽讜诪讛:



谞诪爪讗 讛讛讜专讙 注讚 砖诇讗 谞注专驻讛 转爪讗 讜转专注讛 讘注讚专 讻砖讗专 讞讜诇讬谉 诪砖谞注专驻讛 转拽讘专 讜讬砖 诪驻拽驻拽讬诐 讘讝讜 讜讻讘专 讻转讘谞讜讛 讘砖谞讬 砖诇 拽讚讜砖讬谉:



爪驻讜专 讛砖讞讜讟讛 砖讘讟讛专转 诪爪讜专注 讗住讜专讛 讘讛谞讗讛 讜诪讗讬诪转讬 转讬讗住专 诪砖注讛 砖谞砖讞讟讛 讗讘诇 诇讗 诪砖注转 砖谞诇拽讞讛 讜诪"诪 爪驻讜专 讛诪砖讞诇讞转 诪讻讬讜谉 砖砖诇讞讛 诪讜转专 诇讟讛专 讘讛 诪爪讜专注讬诐 讗讞专讬诐 讜诪讜转专转 讘讗讻讬诇讛:



讛诪砖谞讛 讛砖诇讬砖讬转 讜诇讗 谞讗诪专 讘讛 讚讘专 诇注谞讬谉 讗住讜专 讜讛讬转专 讗诇讗 诇注谞讬谉 讛讚讬谉 讜讗诪专 注诇 讝讛 砖讗诐 诇拽讞讜 砖谞讬诐 诪讘注诇 讛讘讬转 讝讛 驻专讛 讜讝讛 讘谞讛 讜谞讞诇拽讜 砖谞讬讛诐 讗讬讝讛 讬砖讞讜讟 讛讬讜诐 讜讘讗讜 注诇 讝讛 诇讘讬转 讚讬谉 讛讚讬谉 谞讜转谉 砖诪讬 砖诇拽讞 专讗砖讜谉 讬砖讞讜讟 专讗砖讜谉 讜讗诐 拽讚诐 讛砖谞讬 讜砖讞讟 讛专讬 讝讛 讝专讬讝 砖诇讗 注讘专 注诇 讝讛 讜谞砖讻专 砖讗讜讻诇 讘砖专 讘砖注转讜:



讝讛讜 讘讬讗讜专 讛诪砖谞讛 讜讻谉 讛诇讻讛 讜讘转讜住驻转讗 讛转讘讗专 注诇讬讛 砖讛诇讜拽讞 驻专讛 诪讘注诇 讛讘讬转 讜谞砖讗专 讛讘谉 讗爪诇 讘注诇 讛讘讬转 讜讛讜讗 专讜爪讛 诇砖讞讜讟 讝讛 讛诇讜拽讞 诪注讻讘 注诇讬讜 诪驻谞讬 砖注诇 诪谞转 讻谉 诇拽讞 讜谞专讗讬谉 讛讚讘专讬诐 讜诇砖讜谉 讛转讜住驻转讗 讛诇讜拽讞 诪讘注诇 讛讘讬转 讛讜讗 拽讜讚诐 诇讘注诇 讛讘讬转:



讛诪砖谞讛 讛专讘讬注讬转 讜讛讻讜谞讛 诇讘讗专 讘讛 讛讞诇拽 讛砖诇讬砖讬 讻诇讜 讜讛讜讗 砖讗诪专 砖讞讟 驻专讛 讜讗讞专 讻讱 砖讞讟 砖谞讬 讘谞讬讛 驻讬' 讘讛转专讗讛 注诇 讻诇 讗讞讚 住讜驻讙 砖诪谞讬诐 诪驻谞讬 砖讻讬讜谉 砖砖讞讟 讗转 讛讗诐 讛专讬 讞讬讜讘 讗讜转讜 讜讗转 讘谞讜 讞诇 注诇 讻诇 讘谞讬讛 讜讗诐 砖讞讟 讗转 讻诇谉 讘讛转专讗讛 注诇 讻诇 驻注诐 讜驻注诐 讞讬讬讘 注诇 讻诇谉:



砖讞讟 砖谞讬 讘谞讬讛 转讞诇讛 讜讗讬谉 讻讗谉 砖讜诐 讗讬住讜专 讜讗讞专 讻讱 砖讞讟 讗转 讛讗诐 讗注"驻 砖讛讜转专讛 诪爪讚 砖谞讬 讘谞讬讛 讛讜讗讬诇 讜讗讬谉 讻讗谉 讘砖注转 讛讞讬讜讘 讗诇讗 诪注砖讛 讗讞讚 讗讬谞讜 诇讜拽讛 讗诇讗 诪诇拽讜转 讗讞讚 讜诪"诪 诪诇拽讜转 讗讞讚 诇讜拽讛 砖讗讬谉 讛驻专砖 讘讬谉 拽讚诐 讛讘谉 诇拽讚诪讛 讛讗诐 讗讜转讜 讜讗转 讘谞讜 讜讛讜讗 讛讚讬谉 诇讘谞讜 讜讗讜转讜 讻诪讜 砖讛转讘讗专:



讛讬讜 讻讗谉 砖诇砖 驻专讜转 讝拽谞讛 讜讘转讛 讜讘转 讘转讛 砖讞讟 讗转 讛讝拽谞讛 讜讘转讛 讜讛专讬 讻讗谉 讞讬讜讘 讗讜转讜 讜讗转 讘谞讜 讜讗讞专 讻讱 砖讞讟 讗转 讘转 讘转讛 讜讬砖 讻讗谉 讙诐 讻谉 讞讬讜讘 讗讜转讜 讜讗转 讘谞讜 讛专讬 讻讗谉 砖转讬 诪诇拽讬讜转 讗诐 讬砖 砖诐 讛转专讗讛 注诇 讻诇 讗讞讚 讜讛专讬 讝讛 讻注讬谉 砖谞讬 讝讬转讬 讞诇讘 讘砖谞讬 讛注诇诪讜转 砖讬砖 讘讛谉 砖转讬 讞讟讗讜转:



砖讞讟 讗转 讛讝拽谞讛 转讞诇讛 讜讗讞专 讻讱 砖讞讟 讘转 讛讘转 讜讛专讬 讗讬谉 讻讗谉 砖讜诐 讗讬住讜专 讗讜转讜 讜讗转 讘谞讜 谞讗诪专 讜诇讗 讗讜转讜 讜讝专注讜 讜讗讞专 讻讱 砖讞讟 讗转 讛讗诪爪注讬转 讜讛讬讗 讛讘转 讜讛专讬 砖讬砖 讘讛 讗讬住讜专 诪砖谞讬 爪讚讚讬谉 讗讬住讜专 讗讜转讜 讜讗转 讘谞讜 诪爪讚 讛讝拽谞讛 讜讗讬住讜专 讘谞讜 讜讗讜转讜 诪爪讚 讘转 讛讘转 讗讬谞讜 诇讜拽讛 讗诇讗 讗讞转 讛讜讗讬诇 讜讗讬谉 讻讗谉 讘砖注转 讛讞讬讜讘 讗诇讗 诪注砖讛 讗讞讚 讜讗注"驻 砖讛讜讗 驻讜谞讛 诇砖谞讬 诇讗讜讬谉 讜讬砖 讻讗谉 砖谞讬 砖诪讜转 讛专讬 讝讛 诪"诪 讻讗讜讻诇 砖谞讬 讝讬转讬 讞诇讘 讘讛注诇诐 讗讞讚 砖讗讬谉 讘讜 讗诇讗 讞讟讗转 讗讞讚:



住讜诪讻讜住 讗讜诪专 砖诪谞讬诐 讛讜讗讬诇 讜讬砖 讻讗谉 砖谞讬 砖诪讜转 专"诇 讗讜转讜 讜讗转 讘谞讜 讜讘谞讜 讜讗讜转讜 讜讛讗 砖拽专讗讜 讘住讜讙讬讗 讙讜驻讬谉 诪讜讞诇拽讬谉 讜诪"诪 讗祝 讛讜讗 讗讬谞讜 讞讜诇拽 讘专讗砖讜谞讛 专"诇 讘砖讞讟 砖谞讬 讘谞讬讛 转讞诇讛 讜讙讚讜诇讬 讛专讘谞讬诐 驻讬专砖讜 讙讜驻讬谉 诪讜讞诇拽讬谉 砖转讬 驻专讜转 讜诇讚注转 讝讛 讗祝 讛讜讗 讞讜诇拽 讘专讗砖讜谞讛 讜诪"诪 讗祝 讘砖谞讬讛 讗讬谉 讛诇讻讛 讻讚讘专讬讜:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讜讗诪专 专"诇 讗讜诪专 讻讜' 讗诐 讬讙注 讘讟讜诪讗讛 讻讜' 砖讗讬谞谉 谞讜讙注讬谉 讘谞讘讬诇讛 讗诇讗 讘讘爪拽 注讻"诇 诪驻讬' 谞专讗讛 砖讻转讘 砖讗讬谉 谞讜讙注讬谉 讘谞讘讬诇讛 讻讜' 砖讛讜讗 诪驻专砖 讛讛讬讗 讚讻专讬转讜转 谞诪讬 讘砖讬砖 讻讝讬转 讘谞讘讬诇讛 讚讗讝 讗讬 讛讜讛 谞讜讙注讬诐 讘谞讘讬诇讛 讗讜讻诇讬谉 讗讞专讬谞讬 谞讟诪讗讜 讜诪"砖 讘转讞诇讛 讗诐 讬讙注 讘讟讜诪讗讛 讛讬讬谞讜 讻讬讜谉 讚诇讬转 讘讘爪拽 讻讘讬爪讛 讗诇讗 注"讬 爪讬专讜祝 讛谞讘讬诇讛 诇讬转 诇谉 诇诪讬诪专 讚诪讟诪讗 讜诪爪讟专祝 讗讘诇 讛转讜住' 讘驻' 诪专讜讘讛 讛拽砖讜 注诇讬讜 讚讬讻讜诇 诇讛讬讜转 诪讟诪讗 讜诪爪讟专祝 注"砖 讜讚讜"拽:


讘讚"讛 讗诇讗 讛讗 转讬专讜爪讗 讻讜' 讜讛讗 讚转谞谉 转爪讗 讜转专注讛 讘注讚专 诪拽砖讬谞谉 诇讛 讘讻专讬转讜转 讻讜' 注讻"诇 讚诇讬讻讗 诇转专讜爪讬 讻讚诪砖谞讬谞谉 讻讗谉 拽讜讚诐 讬专讬讚讛 讻讜' 讚诪转谞讬' 讚讻专讬转讜转 诪讜讻讞讗 讚诇讗 诪讬转住专讗 诪讞讬讬诐 讻诪"砖 讙诐 讛转讜住' 讜拽"诇:


讘讚"讛 讛专讬 讻讗谉 砖谞讬诐 讻讜' 讻讬爪讚 讘转 讜讗诐 讜讘转 讚讗讬 讗诐 讻讜' 注讻"诇 诇驻讬 驻讬专讜砖诐 讘转 讜讗诐 讜讘转 讛讬讬谞讜 讘讗诐 讜砖谞讬 讘谞讬讛 讜砖讞讟 讛讗诐 讘讗诪爪注 砖谞讬 讘谞讬讛 诪讬讛讜 转诇诪讜讚讗 诇讗 谞拽讟 诇讛 讘注谞讬谉 讝讛 讗诇讗 讘讘转 讜讗诐 讜讘转 讘转讛 讜讻谉 诪爪讗转讬 讘住驻专讬诐 讬砖谞讬诐 诪讚讜讬拽讬诐 讘驻专砖"讬 讻讬爪讚 讘转 讜讗诐 讜讘转 讘转讛 讻讜' 讜讻爪"诇:


转讜住' 讘讚"讛 讙诪专 拽讬讞讛 拽讬讞讛 讻讜' 讚讛讗 讗讬讛讜 讬诇讬祝 诪讻砖讬专 诪诪讻驻专 讚拽住讘专 讬专讬讚转讛 诇谞讞诇 讻讜' 注讻"诇 讗讬谉 讝讛 诪讚讜拽讚拽 讚诪讚拽住讘专 讬专讬讚转讛 诇谞讞诇 讗讬转谉 讗讜住专转' 讗讬谉 讝讛 诪讜讻专讞 讚讬诇讬祝 诪讻砖讬专 诪诪讻驻专 讗诇讗 讚讗讜住专 诇讛 诪砖讜诐 讚讻转讬讘 讘讛 讻驻专讛 讻拽讚砖讬诐 讗讘诇 讘驻砖讬讟讜转 讛"诇 诇讗拽砖讜讬讬 讻讬讜谉 讚诇讗 拽住讘专 专讘讬 讬谞讗讬 讗诇讗 讻转谞讗 讚讘讬 专' 讬砖诪注讗诇 诇讗 讛"诇 诇诪讬诇祝 讚诪转住专讗 诪讞讬讬诐 诪砖讜诐 讚讻转讬讘 讘讛 讻驻专讛 讻拽讚砖讬诐 讗诇讗 讚讛"诇 专"讬 诇诪讬诇祝 诪讻砖讬专 诪诪讻驻专 讻转谞讗 讚讘讬 专讘讬 讬砖诪注讗诇 讜讘讚驻讜住讬诐 讞讚砖讬诐 诪讞拽讜 讻诇 拽讜砖讬讗 讝讜 诪讚讘专讬 讛转讜住' 讜诇讗 讬讚注谞讗 诇诪讛 讜讚讜"拽:





诪讛专"诐

讘转讜住' 讚"讛 讜讛转谞谉 讜讻讜' 讻讬 讛讛讬讗 讚转谞谉 讘驻"讘 讚讻专讬转讜转 讜讻讜'. 讜注讬讬谉 讙"讻 讘驻"讘 讚拽讚讜砖讬谉 讚祝 谞"讝 讜转注诪讜讚 注诇 讘讜专讬讛 讚砖诪注转讬谉 讜讛转讜住' 讚讛讻讗:


讚"讛 讙诪专 拽讬讞讛 拽讬讞讛 讜讻讜' 讜转讬诪讛 讛讬讗讱 诪砖诪注 诪诪诇转讬讛 讚专' 讬砖诪注讗诇 讚诪讬转住专 诪讞讬讬诐 讜讻讜'. 专"诇 讚诇诪讗 诇讗 讬诇讬祝 爪讬驻讜专讬 诪爪讜专注 诪注讙诇讛 注专讜驻讛 讗诇讗 讻讚讬 诇讗讜住专讛 诇讗讞专 砖讞讬讟讛 讗讘诇 诪讞讬讬诐 讚诇诪讗 讘注讙诇讛 注专讜驻讛 讘注爪诪讛 住"诇 诇专' 讬砖诪注讗诇 讚讗讬谉 谞讗住专转 诪讞讬讬诐:


讘讗"讚 讜讬"诇 讚讚讬讬拽 讜讻讜' 讗诇讗 诇讬讗住专 诪讞讬讬诐 讚诇讗讞专 砖讞讬讟讛 讬讚注讬谞谉 诪讜讝讛 讗砖专 诇讗 转讗讻诇讜 讜讻讜' 讻爪"诇 讜注讬讬谉 讘驻"讘 讚拽讬专讜砖讬谉 讚祝 谞"讝:





讞讻诪转 砖诇诪讛

专砖"讬 讘讚"讛 讜讗诪专 专讬砖 诇拽讬砖. 谞"讘 讜诪讛 砖讛讝讻讬专 专砖"讬 谞讘诇讛 诪砖讜诐 讚注诇讛 讚讻专讬转讜转 拽讗讬 讜诪讛. 砖讗诪专 讗诐 讬讙注 讘讟讜诪讗讛 讻讜' 诇专"讬 讚诇讗 讚拽 讻讜' 讜谞专讗讛 砖诪讟诪讗 讛讘爪拽 诪谉 讛谞讘诇讛 注诇 讬讚讬 爪讬专讜驻讜 诇讻讘讬爪讛 讻诪讜 砖诪讬讟诪讗 诪诪拽讜诐 讗讞专. 转讜住' 讘驻' 诪专讜讘讛:


讘讚"讛 讗诇讗 讛讗 讻讜' 讜讛讗 讚转谞谉 转爪讗 讻讜'. 谞"讘 讛讬讬谞讜 诪转谞讬' 讚讛转诐 讚讚讬讬拽 诪讬谞讬讛 注"砖 谞"诇:


转讜住' 讘讚"讛 诇讬砖谞讬 讻讜' 讚拽转谞讬 讚讻驻专讛 住驻讬拽讗 讜讛诇讻讛 诇讛 讻爪"诇. 讜谞"讘 驻讬' 诪转讞讬诇转 注专讬驻讛 讛讬讗 诪讻驻专转 注诇 讛住驻拽 讜讗"讻 讗驻讬' 谞诪爪讗 讛讛专讜讙 讗讞"讻 讗住讜专讛 讘讛谞讗讛 讜爪专讬讻讛 拽讘讜专讛 砖讛专讬 讻讘专 讻讬驻专讛 讛住驻拽 讜讛诇讻讛 诇讛:


讘讗"讚 诪讚讻转讬讘 讘讛 讻驻专讛 讻拽讚砖讬诐 讻讜' 讻爪"诇:





专砖"砖

转讚"讛 注讙诇讛. 讜讬"诇 讚讻讱 讛讬转讛 拽讘诇讛 讘讬讚诐. 讘讝讛 讬砖讘转讬 拽讜砖讬讬转 讛驻"讬 注诇 讛诪讛专砖"讗 讘拽讚讜砖讬谉 (谞讝) 砖讻' 砖诐 讘转讚"讛 讻驻专讛 讚诪住转诪讗 专讬讜"讞 诇"驻 注诇 专' 讬谞讗讬 专讘讬讛 讚住"诇 讚注讙诇讛 讗住讜专讛 诪讞讬讬诐. 讜讛专讬 讛讻讗 讗专讬讜"讞 注"注 讗讬谞讛 诪砖谞讛. 讗讘诇 诇驻诪砖"讻 讛转讜住' 讘讻讗谉 讗"砖. 讚拽讘诇讛 讛讬转讛 讘讬讚 专讬讜"讞 讚诇讗 谞砖谞讬转 讘诪砖谞讛 讜诪"诪 诇讚讬谞讗 住"诇 讚谞讗住专转 诪讞讬讬诐. 讗诪谞诐 拽"诇 诇讚讘专讬 讛转讜住' 诪讚讜注 讗驻拽讬谞谉 诪专' 讬谞讗讬 讜专' 诇拽讬砖 讛专讬 讬"诇 讙"讻 讚拽讘诇讛 讛讬转讛 讘讬讚诐 讚诇讗 谞砖谞讬转 讘诪砖谞讛 讜讻住转诪讬 讚诪转谞讬转讬谉 讚讻专讬转讜转 讜讚住讜讟讛 讜讗讬谞讛讜 诇注爪诪诐 住"诇 讻转谞讗 讚讘专讬"砖. 讜讙诐 讛诪讛专砖"讗 注讚讬讬谉 讗讬谞讜 诪讬讜砖讘 讚讛诇讗 专讬讜"讞 住"诇 讚讛诇讻讛 讻住转诐 诪砖谞讛. 讜住转诪讬 讚讻专讬转讜转 讜住讜讟讛 讚讗"谞 诪讞讬讬诐. 讜讚讛讻讗 讗诪专 讘注爪诪讜 讚讗讬谞讛 诪砖谞讛. 讜诇砖讬讟转 讛专诪讘"诐 讚驻住拽 讘驻"讬 诪讛诇' 专讜爪讞 讚注"注 诪讬转住专讗 诪讞讬讬诐. 讜驻住拽 讙"讻 讻住转诪讬 讚诪转谞讬转讬谉 讚讻专讬转讜转 讜讚住讜讟讛 讜注"砖 讘讻"诪. 诪讬讜砖讘 拽讜砖讬讗 讝讜. 讜诇注谞讬谉 讚拽讚讜拽 诪讛专砖"诇 讜诪讛专砖"讗 讘讛讗 讚拽讚讜砖讬谉. 谞"诇 讚专' 讬谞讗讬 讗讬爪讟专讬讱 诇讟注诪讗 讚讻驻专讛 讻转讬讘 讘讛 讻拽讚砖讬诐. 讗诇讬讘讗 讚专"砖 讚住"诇 讘拽讚讜砖讬谉 砖诐 讚爪讬驻讜专讬 诪爪讜专注 诇讗 诪讬转住专讜 诪讞讬讬诐 讜讗"讻 注"讻 诇"诇 讛讗 讚转谞讬 讚讘专讬"砖 讚谞讗诪专 诪讻砖讬专 讜诪讻驻专 讻讜'. 讜讘诪砖谞转谞讜 讚讻讗谉 讗"诇 诇专"砖 讚注"注 诪讬转住专讗 诪讞讬讬诐. 讜讗"讻 注"讻 诪讟注诪讗 讚讻驻专讛 讻转讬讘 讘讛 讻拽讚砖讬诐. 讜诇讛讻讬 讗"砖 诪讗讬 讚诪驻拽讬谞谉 诇讛讗 讚注"注 讗讬谞讛 诪砖谞讛 诪专' 讬谞讗讬 讜谞讻讜谉 讘住"讚:



转讚"讛 诇讬砖谞讬. 讻讚讚讬讬拽 讛转诐 讘驻"讘. 讛讜讗 专"转 讘驻专拽 讘转专讗 讻讚诇注讬诇 讘讚讘专讬讛诐 讻诪讛 驻注诪讬诐. 讜诇讞谞诐 讛讙讬讛 讛讙专讬"驻:





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 住讜驻讙 砖诪讜谞讬诐. 注讬' 讻专讬转讜转 讚祝 讟' 注"讘 转讜住' 讚"讛 讜讛讬讗. 拽讚讜砖讬谉 讚祝 注讝 注"讘 转讜住' 讚"讛 讛专讬:


转讜住' 讚"讛 注讙诇讛 讜讻讜' 讚注专讬驻讛 诪讟讛专转 诪讬讚讬 谞讘诇讛. 注讬讬谉 诪谞讞讜转 讚祝 拽讗 注"讘 转讜住' 讚"讛 讜注讙诇讛:





讞讬讚讜砖讬 讞转"住

讜讛转谞谉 谞诪爪讗 讛讛讜专讙. 讛专诪讘"诐 驻"讬 诪专讜爪讞 驻住拽 讚讬专讬讚转讛 诇谞讞诇 讗讬转谉 讗讜住专转讛. 讜讗驻"讛 诪讬讬转讬 诪转谞讬转讬谉 讻爪讜专转讛 讜讛讻"诪 谞讚讞拽 讚住"诇 讻拽' 转讜住' 讚讚讜诪讛 诇讗砖诐 讜讚讗讬 讜讗讬 诪砖讜诐 转讬' 转讜住' 讚诇讗 诪住拽讜 讗讚注转讬' 讚讘"讚 讚讬诪爪讗 讛讛讜专讙 讗讚专讘讗 讛讻讬 讻' 讛驻砖讟谞讬诐 讚诪砖讜"讛 诪讬讬转讬 注讙诇讛 注专讜驻讛 砖注讬"讝 讬砖讗讜 讜讬转谞讜 讜讬住驻专讜 讘诪注砖讛 讛讛讜讗 讜讬诪爪讗 讛讛讜专讙. 讜讚讘专讬诐 讚讞讜拽讬诐 诇讛转讞讻诐 注诇 讛砖"住 讜注讜讚 诇驻讬 讚讘专讬 讛驻砖讟谞讬诐 讛讗诇讜 诪"诪 诇讗 诪住拽讜 讗讚注转讬' 砖讬诪爪讗 讛讛讜专讙 诪讬讚 讘砖注转 诪注砖讛 讘讬谉 讬专讬讚讛 诇注专讜驻讛 讗诇讗 讗讞专 讝诪谉. 讜讛谞讛 讘讬专讜砖诇诪讬 讚讻专讬转讜转 讗讬转讗 诇讛讚讬讗 转爪讗 讜转专注讛 讘注讚专 转爪讗 诪讗讬住讜专讗 讜转专注讛 讘注讚专 诪讘讜讗专 砖住"诇 砖讛讬转讛 讗住讜专讛 诪讞讬讬诐 讜砖讜讘 谞转专转 讗诐 谞诪爪讗 讛讛讜专讙 讚诇讗 讻砖"住 讚砖诪注转讬谉. 讜谞"诇 讗驻讬' 诇讜 讬讛讬讘谞讗 住讘专转 转讜住' 讘转讬专讜爪诐 讚讘"讚 诇讗 诪住拽讜 讗讚注转讬' 诪"诪 诇讗 讚诪讬 诇讗砖诐 转诇讜讬 砖讛讜讗 砖诇 讬讞讬讚 讗讘诇 讛讻讗 诇讘 讘"讚 诪转谞讛 注诇讬讛诐 讜讛讻讬 拽讬讬"诇 讘砖讘讜注讜转 住驻"拽 讜讘讝讘讞讬诐 讜讬"讜 注"讘 讚驻诇讬讙讜 讘讛讜 专"砖 讜专讘谞谉 讜拽讬讬"诇 讛转诐 拽专讘谞讜转 爪讘讜专 住讻讬谉 诪讜砖讻转谉 诇诪讛 砖讛谉 讜讗"讻 诇拽"诪 拽讜' 砖"住 讗诇讗 讘砖诪注转讬谉 诇讗 讘注讬 诇讗讜拽诪讬 诪转谞讬转讬谉 讻转谞讗讬 讜谞讬讞讗 诇讬' 诇讬砖讘 诪转谞讬转讬谉 讻讬讜谉 讚讘诇讗"讛 驻专转 讞讟讗转 讗讬谞讛 诪砖谞讛 谞讬诪讗 讙诐 注"注 讗讬谞讛 诪砖谞讛 讜讛转诐 讘讻专讬转讜转 讚诪讜拽讬 诇讬' 讻转谞讗讬 诇讗 讘注讬 诇讗讜拽诪讬' 讻讛谞讬 转谞讗讬 讚诇讘 讘"讚 诪砖讜诐 讚讗砖讻讞 转谞讗讬 讘注讙诇讛 注专讜驻讛 讙讜驻讬' 注讚讬祝 讟驻讬. 讗讘诇 诇讚讬谞讗 诇诪讗讬 讚拽讬讬"诇 诇讘 讘"讚 诪转谞讛 注诇讬讛谉 讬"诇 讻讬专讜砖诇诪讬 转爪讗 诪讗讬住讜专讗 讜转专注讛 讘注讚专 讜讻专诪讘"诐:


讗专"讬 讚讬谞讗 转谞谉 专"诇 讗讘诇 诇讗 讗讬住讜专讗 砖讗讬谉 爪专讬讱 诇讛讜讚讬注讜 讜诇讗 诇砖讗讜诇 讗讞专 讝讛. 讜注专砖讘"讗:


讜谞砖讻专 讚拽讗讻讬诇 讘讬砖专讗. 讘讟讜专 讛讘讬讗 讚讬谉 讝讛 讗砖谞讬诐 砖诇拽讞讜 诪砖谞讬 讘谞讬 讗讚诐 讜讻' 讘"讞 讜砖"讱 讚拽讗讬 讗转专讜讜讬讬' 诇注讜诇诐 讛"讛 讝专讬讝 讜谞砖讻专 讘讬谉 诪诪讜讻专 讗' 讘讬谉 诪砖谞讬 诪讜讻专讬诐 讜讟"讝 讻' 讘诪讜讻专 讗' 诇讗讜 讻诇 讻诪讬谞讬' 诇讛驻住讬讚 讛专讗砖讜谉. 讜爪"注 讚讘砖"住 讘讜讚讗讬 诪砖诪注 讚拽讗讬 讗诪讜讻专 讗' 讗诪砖谞转讬谞讜 讜讛讬讬谞讜 讚拽诪"诇 讜拽讗讻讬诇 讘讬砖专讗 讚讛讜讛 住讚"讗 讻讬讜谉 砖讛讝讬拽 讜讛驻住讬讚 诇诇讜拽讞 讛专讗砖讜谉 注"讻 爪专讬讱 诇讬转谉 诇讜 讛讘砖专 讛讬讜诐 讜诇诪讞专 讬砖讞讟 讝讛 讛讗诐 讜讬转谉 诇讜 讘砖专 讗讞专 拽诪"诇 讚诇讗 讻讟"讝 讗诇讗 讗讻讬诇 讘讬砖专讗. 讗诇讗 诪"诪 讟注诪讗 讘注讬 讛讗 讬驻讛 讻' 讟"讝 讚讛专讬 讛驻住讬讚 讗转 讞讘讬专讜 讘讬讚讬诐 讜爪"诇 讚诇讗 讛讜讛 讗诇讗 讙专诪讗 讘谞讝拽讬谉 讜驻讟讜专. 讜诇驻"讝 讬砖 诇讬讬砖讘 讛讟讜砖"注 讚住"诇 讚讛讜讛 讙专诪讬 讜诇讗 讙专诪讗 讘注诇诪讗 讜讘专讬讬转讗 讚讗诪专 讗诪讜讻专 讗' 拽讗讻讬诇 讘讬砖专讗 讗转讬' 讻诪讗谉 讚诇讗 讚谞讬谞谉 讚讬谞讗 讚讙专诪讬 讜讗谞谉 拽讬讬"诇 讚讬谞讗 讚讙专诪讬 注"讻 讻' 讛讚讬谉 讘砖谞讬 诪讜讻专讬诐:


住讜诪讻讜住 讗讜诪专 诪砖讜诐 专"诪 住讜驻讙 砖诪讜谞讬诐. 讚注转 专砖"讬 讜转讜住' 讚讗专讬砖讗 谞诪讬 驻诇讬讙 讗讘诇 讛专"谉 讻' 讚讜拽讗 讘住讬驻讗 讚讛讜讛 讙讜驻讬诐 诪讞讜诇拽讬诐 讜讙诐 砖诪讜转 诪讞讜诇拽讬诐 讛讬讬谞讜 讗讜转讜 讜讗转 讘谞讜 讜讘谞讜 讜讗讜转讜 讗讘诇 讘专讬砖讗 讚诇讬讻讗 砖诪讜转 诪讞讜诇拽讬诐 诪砖讜诐 讙讜驻讬' 诇讞讜讚 诇讗 驻诇讬讙. 讜谞专讗讛 讙诐 专砖"讬 讛专讙讬砖 讘讝讛 诪砖讜"讛 诇讗 驻讬' 专砖"讬 讘诪砖谞转讬谞讜 注讚 诇拽诪谉 注"讘 讚谞拽讟 砖"住 讙讜驻讬诐 诪讞讜诇拽讬诐 讜砖讘讬拽 砖诪讜转 诪讞讜诇拽讬诐 讗讛讗 驻讬专砖"讬 讚住讜诪讻讜住 驻诇讬讙 讙诐 讗专讬砖讗 诪"诪 讗讛专"谉 拽砖讬' 诪转讜住驻转讗 诪驻讜专砖转 讚诪讬讬转讬 专砖"讬 讜转讜住' 讚驻诇讬讙 住讜诪讻讜住 讗专讬砖讗 诇讛讚讬讗 讜谞"诇 诇驻诪"砖 专诪讘"谉 讘诪诇讞诪讜转 诇注讬诇 专讬砖 驻专拽讬谉 讚讟注诐 讗讜"讘 诪砖讜诐 专讞诪讬 讛讗诐 注诇 讛讘谉 讜砖诇讗 谞转讗讻讝专 讜讘驻讬' 注诇 讛转讜专讛 驻' 砖诇讜讞 讛拽谉 诪讬讬转讬 驻诇讜讙转讗 讚转谞讗讬 讘讝讛 讗讬 讬砖 讟注诐 讘讝讛 讗讜 诇讗 讜讗"讻 讗讬 讛讟注诐 讛谞"诇 讗诪转 诇讗 砖讬讬讱 诇诪讬诪专 讘' 砖诪讜转 诪讛 诇讬 讗讜"讘 讜诪讛 诇讬 讘谞讜 讜讗讜转讜 谞讛讬 讚爪专讬讱 拽专讗 讜专讬讘讬讬 诇讛讻讬 讚诇讗 谞讬诪讗 讗讜"讘 讚讜拽讗 讜讗讝 讘讗诪转 诇讗 讛讜讛 讬讚注讬谞谉 讟注诪讗 讗讘诇 讘转专 讚讙诇讬 拽专讗 讚讛"讛 讘谞讜 讜讗讜转讜 谞讬诪讗 讟注诪讗 诪砖讜诐 讞讬讬住 讜专讞诪谞讜转 讜诇讗 砖讬讬讱 讘' 砖诪讜转 讜诪转谞讬转讬谉 讗转讬' 讻诪"讚 讚讗讬谉 讟注诐 讗诇讗 讙讝"讛 讘注诇诪讗 讛"诇 讘' 砖诪讜转 注"讻 诪讬讬转讬 驻诇讜讙转讗 讗住讬驻讗 讜诇讗 讗专讬砖讗. 讗讘诇 讘专讬讬转讗 住"诇 讚讬砖 讟注诐 讜讛"诇 砖诐 讗' 讜诪讛 诇讬 专讬砖讗 讜诪讛 诇讬 住讬驻讗 讜拽"诇:


讻砖讛讜讗 讗讜诪专 诇讗 转砖讞讟讜 讜讻讜' 诪住拽讬谞谉 讚讛"诇 诇诪讬诪专 诇讗 讬砖讞讟讜 驻讬' 讜讗讝 诇讗 讛讜讛 拽讗讬 讗讗讚诐 讗诇讗 讗讘讛诪讛 讻诪讝讛讬专 砖诇讗 讬砖讞讟讜 讘讛讗讜诪讛 拽讚讜砖讛 讗讜"讘 讘讬讜诐 讗' 讗"讻 诇讗 拽讗讬 讗讛砖讜讞讟 诇讗 注诇 讗' 讜诇讗 注诇 讘':


住讜驻讙 砖诪讜谞讬诐 讗讬 住"诇 讗讬谉 讗讞注"讗 住"诇 讛讻讗 讗讬住讜专 诪讜住讬祝 讛讜讗 诪讬讙讜 讚讗讬转讜住祝 讗讬住讜专 诇砖讞讜讟 讘谞讬 讘转 讘转讛 诪砖讜诐 讗讜"讘 讗转讜住祝 谞诪讬 注诇 讛讗诐 诪砖讜诐 讘谞讜 讜讗讜转讜 注讬讬谉 讻谉 讘讻专讬转讜转 讬"讚 注"讘 讜诇驻"讝 讗讬 驻诇讬讙 讙诐 讘专讬砖讗 讜讗讬 讘' 讘谞讬' 讚专讬砖讗 讝讻专讬诐 谞讬谞讛讜 爪"诇 住"诇 讻讞谞谞讬' 讚讝讻专 讜讘谞讜 谞诪讬 讞讬讬讘 讜拽"诇:





讘讗专 砖讘注

转谞讗 讗诐 拽讚诐 讛砖谞讬讛 讛专讬 讝讛 讝专讬讝 讜谞砖讻专 讝专讬讝 讚诇讗 注讘讬讚 讗讬住讜专讗 讻讜'. 讜讻' 砖诐 讛专讗"砖 讝"诇 讘砖诐 讛诇讻讜转 讙讚讜诇讜转 讜讝"诇 讘讛诪讛 砖谞砖讞讟讛 讗诪讛 讛讬讜诐 讜谞转注专讘讛. 讘讗讞专讜转 讜爪专讬讱 诇砖讞讜讟 诪讛谉 讘讜 讘讬讜诐 讻讬爪讚 讬注砖讛 诪讻讛 讗讜转谉 讜讟讜专讚谉 讜讻诇 讛驻讜专砖 诪谉 讛专讜讘 讛讜讗 驻讜专砖 讜砖谞讬诐 讛谞讜转专讬诐 讗住讜专 诇砖讜讞讟谉 注讚 诇诪讞专 注讻"诇. 讜拽砖讛 诇讬 注诇 讚讘专讬讜 讛讬讗讱 诪转讬专 诇讻讘砖讬谞讛讜 讘讬讚讬诐 讻讬 讛讬讻讬 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 砖讛专讬 讘专讬砖 驻专拽 讛转注专讜讘讜转 转谞谉 讻诇 讛讝讘讞讬诐 砖谞转注专讘讜 讘讞讟讗讜转 讛诪转讜转 讗讜 讘砖讜专 讛谞住拽诇 讗驻讬诇讜 讗讞讚 讘专讘讜讗 讬诪讜转讜 讻讜诇诐 讜驻专讬讱 讘讙诪专讗 谞讻讘砖讬谞讛讜 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 讜诪住讬拽 讗诪专 专讘讗 诪砖讜诐 拽讘讜注 讛专讬 讗转讛 专讜讗讛 讘驻讬专讜砖 讚讗住讜专 诇讻讘砖讬谞讛讜 讘讬讚讬诐 讻讬 讛讬讻讬 讚谞讬讬讚讬 讜诇讜诪专 讻诇 讚驻专讬砖 诪专讜讘讗 驻专讬砖 讜诪讬讛讜 注诇 讘注诇 讛"讙 注爪诪讜 诇讗 拽砖讬讗 诪讬讚讬 诪驻谞讬 砖讗驻砖专 诇讜诪专 讚住讘专 讻专"转 砖讻转讘讜 讛转讜住' 讘砖诪讜 砖诐 讘驻专拽 讛转注专讜讘讜转 讜讘驻专拽 讛谞砖专驻讬诐 砖讬砖 讞诇讜拽 讘讬谉 拽讚砖讬诐 诇砖讗专 讗讬住讜专讬谉 讚讛诪砖谞讛 讚专讬砖 驻专拽 讛转注专讜讘讜转 讚拽转谞讬 讬诪讜转讜 讻讜诇诐 诪砖讜诐 讙讝讬专讛 砖诪讗 讬拽讞 诪谉 讛拽讘讜注 诪讬讬专讬 讚讜拽讗 讘谞转注专讘讛 讘讝讘讞讬诐 讜诇讙讘讜讛 讜诪砖讜诐 讞讜诪专转 拽讚砖讬诐 讛讜讗 讗讘诇 讘注诇诪讗 讗诪专讬谞谉 谞讻讘砖讬谞讛讜 讚谞讬讬讚讬 讗讘诇 诇讚注转 讛专讗"砖 讗讬 讗驻砖专 诇讜诪专 讻谉 砖讛专讬 讛讜讗 讻转讘 讘驻专拽 讙讬讚 讛谞砖讛 讗讛讗 讚讗诪专讬谞谉 讙讘讬 讟' 讞谞讜讬讜转 讻诇 拽讘讜注 讻诪讞爪讛 注诇 诪讞爪讛 讚诪讬 讜讘谞诪爪讗 讛诇讱 讗讞专 讛专讜讘 讜讝"诇 讜讗诐 转讗诪专 讜讗诪讗讬 诇讗 讙讝专讬谞谉 讘谞诪爪讗 讘讬讚 讙讜讬 讙讝讬专讛 砖诪讗 讬讟讜诇 诪谉 讛拽讘讜注 讻讚讗诪专 讘驻专拽 讛转注专讜讘讜转 讙讘讬 讻诇 讛讝讘讞讬诐 砖谞转注专讘讜 讘讛谉 讞讟讗转 讛诪转讜转 讚驻专讬讱 讜谞讻讘砖讬谞讛讜 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 讜诪砖谞讬 讙讝讬专讛 砖诪讗 讬拽讞 诪谉 讛拽讘讜注 讜讻讬 转讬诪讗 讛转诐 谞诪讬 讗诐 驻讬专砖讜 诪注爪诪谉 砖专讬 讗讘诇 诇讻转讞诇讛 讗住讜专 诇注砖讜转 讻谉 讙讝讬专讛 砖诪讗 讬讟讜诇 诪谉 讛拽讘讜注 讗诐 讻谉 讗诪讗讬 讬专注讜 注讚 砖讬住转讗讘讜 讻讬讜谉 讚驻讬专砖讜 诪注爪诪谉 诪讜转专讬谉 讜讻谉 讛讗 讚讗诪专讬谞谉 讛转诐 讙讘讬 讻讜住 砖诇 注讻讜"诐 砖谞驻诇 诇讗讜爪专 诪诇讗 讻讜住讜转 讻讜诇谉 讗住讜专讬谉 驻讬专砖 讗讞讚 诪讛谉 诇专讘讜讗 讜诪专讘讜讗 诇专讘讜讗 讻讜诇谉 诪讜转专讬谉 诇诪讛 诇讬 砖谞转注专讘 诇专讘讜讗 诪讻讬 驻专讬砖 讬讛讗 诪讜转专 讗注驻"讬 砖诇讗 谞转注专讘 讚诪专讜讘讗 驻专讬砖 讗诇讗 诪砖诪注 讚讗住讜专 讙讝讬专讛 砖诪讗 讬拽讞 诪谉 讛拽讘讜注 讜诇讗 诪住转讘专 诇讞诇拽 讘讬谉 拽讚砖讬诐 讜注讻讜"诐 诇砖讗专 讗讬住讜专讬谉 讜讬砖 诇讜诪专 讚讛讻讗 砖讛讗讬住讜专 讬讚讜注 讘诪拽讜诪讜 诇讗 讙讝专讬谞谉 砖诪讗 讬拽讞 讛拽讘讜注 讚诪讬讚注 讬讚讬注 讚讻诇 拽讘讜注 讻诪讞爪讛 注诇 诪讞爪讛 讚诪讬 讜讙诐 讗讚诐 谞讝讛专 诇讬拽讞 诪砖诐 讻讬讜谉 砖讬讚讜注 砖讬砖 讞谞讜转 讗讞转 诪讜讻专转 谞讘讬诇讛 注讚 砖讬讜讚注 砖诪谉 讛讻砖专讜转 讛讜讗 诇拽讞 讗讘诇 讻砖讛讗讬住讜专 诪注讜专讘 讘讛讬转专 讗讬 砖专讬转 诇讬讛 讻讬 驻专讬砖 讗转讬 诇讬拽讞 诪谉 讛拽讘讜注 讜专讘讬谞讜 转诐 诇讗 讛讬讛 住讜讘专 讞诇讜拽 讝讛 讜讻砖谞讻谞住 讝讗讘 诇注讚专 讜讚专住 讘讛谉 砖谞讬诐 讗讜 砖诇砖讛 诇注讬谞讬 讛专讜讗讛 讜诇讗 谞讙注 讘讗讞专讬诐 讛讬讛 诪转讬专 讻诇 讞讚 讜讞讚 讚驻专讬砖 讜诇讚讬讚讬讛 爪专讬讱 诇讞诇拽 讘讬谉 拽讚砖讬诐 讜注讘讜讚转 注讻讜"诐 诇砖讗专 讗讬住讜专讬谉 讜诇讗 诪住转讘专 讻谉 讜讘砖讗诇转讜转 讚专讘 讗讞讗讬 讘驻专砖转 讜讬拽专讗 讜讗诇讜 讗注专讜讘 住驻拽 讚专讜住讛 讗驻讬诇讜 讗讞转 讘专讘讘讜转 讻讜诇讛讜谉 讗住讜专讜转 讜讗讬 讗讬讘讚讜专 诪谞讛讜谉 专讜讘讗 诇讞讚讗 讚讜讻转讗 讜诪注讜讟 诇讞讚讗 讚讜讻转讗 讗诪专讬谞谉 讗讬住讜专讗 讘讛谞讱 专讜讘讗 讗讬转谞讛讜 讜诪讬注讜讟讗 砖专讬讬谉 讜讚讗讬 诪砖拽诇 讞讜讟专讗 讜讘讚专讬谞讜谉 讗住讜专 讚诇诪讗 讗转讬 诇诪砖拽诇 诪拽讘讜注 讜讗讬讻诇 讻讚转谞谉 讻诇 讛讝讘讞讬诐 砖谞转注专讘讜 讘讜 讻讜' 讜诇讗 讬专讚 诇讞诇拽 讜诇讚拽讚拽 讻诪讜 砖讚拽讚拽 专"讬 讗诪讗讬 讬专注讜 注讚 砖讬住转讗讘讜 讜讻谉 诪讛讛讬讗 讚讻讜住 砖诇 注讘讜讚转 注讻讜"诐 谞专讗讛 讚讛诇讻讛 诇诪注砖讛 讻讚讘专讬 专"讬 注讻"诇. 讛专讬 讗转讛 专讜讗讛 讘驻讬专讜砖 砖讛专讗"砖 讛住讻讬诐 诇讚注转 专"讬 讚讛讬讻讗 砖讗讬谉 讛讗讬住讜专 讬讚讜注 讘诪拽讜诪讜 诇讗 讗诪专讬谞谉 讻诇 讚驻专讬砖 诪专讜讘讗 驻专讬砖 讜讚诇讗 讻专"转 砖讞讬诇拽 讘讬谉 拽讚砖讬诐 诇砖讗专 讗讬住讜专讬谉 讜诪讬讛讜 讙诐 注诇 讛专讗"砖 诇讗 拽砖讬讗 诪讬讚讬 诪驻谞讬 砖讗驻砖专 诇讜诪专 讚砖讗谞讬 讗讜转讜 讜讗转 讘谞讜 砖讗讬谉 砖诐 讟专驻讜转 注诇讬讛 讻诇诇 讗诇讗 砖诪讞讜住专 讝诪谉 讛讜讗 诇讻谉 讻讜诇讬 注诇诪讗 诪讜讚讜 讘讝讛 砖讬砖 诇讛拽诇 诇注砖讜转 讛讱 转拽谞讛 讚谞讻讘砖讬谞讛讜 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 讜讻讬讜爪讗 讘讝讛 讞讬诇拽 诪讛专讗"讬 讘转"讛 住讬' 讻' 讙讘讬 住驻拽 讟专驻讛 讜讻谉 转讬专抓 讛专讘 诪讜讛专专"砖 诇讜专讬讗 讝"诇 讘讛讙讛讜转讬讜 诇讟讜专 讗讘诇 注诇 讘注诇 讛讟讜专讬诐 拽砖讛 讟讜讘讗 砖诇讗 讘诇讘讚 讙讘讬 讗讜转讜 讜讗转 讘谞讜 驻住拽 讻讚讻转讘 讘讛"讙 砖讛讘讗转讬 诇注讬诇 讗诇讗 讙诐 讙讘讬 讜讚讗讬 讚专讜住讛 砖谞转注专讘讛 讘讗讞专讜转 驻住拽 讻谉 讚诪讜转专 诇讻讘砖讬谞讛讜 讘讬讚讬诐 讻讬 讛讬讻讬 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 讘住讜祝 住讬诪谉 谞"讝 讜讗诇讜 讘住讬诪谉 拽"讬 驻住拽 诪诪砖 讻讚注转 专"讬 砖讗讬谉 讞讬诇讜拽 讘讬谉 拽讚砖讬诐 诇砖讗专 讗住讜专讬谉 讚诇讗 诪讬讘注讬讗 讚讗住讜专 诇讻讘砖讬谞讛讜 讘讬讚讬诐 讻讬 讛讬讻讬 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 讚讝讛 驻砖讬讟讗 讗住讜专 讗诇讗 讗驻讬诇讜 讗诐 驻讬专砖 诪注爪诪讜 讻诇 讛讬讻讗 砖讗讬谉 讛讗讬住讜专 讬讚讜注 讜谞讬讻专 讘诪拽讜诪讜 诇讗 讗诪专讬谞谉 讻诇 讚驻专讬砖 诪专讜讘讗 驻专讬砖 讜讝"诇 讛讗 讚砖专讬谞谉 讻砖驻讬专砖 讗讞讚 诪讛诐 诪讛专讜讘 讚讜拽讗 讚讜诪讬讗 讚讟' 讞谞讜讬讜转 砖讛讗讬住讜专 讬讚讜注 讜谞讬讻专 讘诪拽讜诪讜 讗讘诇 讘注诇讬 讞讬讬诐 讜砖讗专 讚讘专讬诐 讞砖讜讘讬诐 砖谞转注专讘讜 讘讛讬转专 砖讗讬谞谉 讘讟诇讬诐 讗驻讬诇讜 讘讗诇祝 讗驻讬诇讜 讗诐 驻讬专砖 讗讞讚 诪讛谉 诪谉 讛专讜讘 讗住讜专 讚讻讬讜谉 砖讗讬谉 讛讗讬住讜专 谞讬讻专 讘诪拽讜诪讜 讞讬讬砖讬谞谉 砖诪讗 讬拽讞 诪谉 讛拽讘讜注 注讻"诇. 讜讻讘专 专讗讬转讬 诪讛 砖讻转讘 讛专讘 诪讛专"诐 讗讬住专诇住 讝"诇 讘转"讛 讻诇诇 讜' 住讬诪谉 诪"讙 讘讬砖讜讘 讚讘专讬 讛讟讜专 讜讝"诇 讜讛讗 讚讻转讘 讛讟讜专 讚讗祝 讗诐 驻讬专砖 诪诪讬诇讗 讗住讜专 讚讞讬讬砖讬谞谉 砖诪讗 讬拽讞 诪谉 讛拽讘讜注 谞专讗讛 诇驻专砖 讚讜讜拽讗 讻砖驻讬专砖 诪拽爪转 讛转注专讜讘讜转 讜谞砖讗专 砖讗专 讛转注专讜讘讜转 讘诪拽讜诪讜 讚讗讝 讗讬讻讗 诇诪讬讞砖 砖诪讗 讬拽讞 诪谉 讛拽讘讜注 讛谞砖讗专 讗讘诇 讗诐 谞转驻专讚讜 讻诇 讛转注专讜讘讜转 诪诪拽讜诪谉 注讚 砖诇讗 谞砖讗专 砖讜诐 拽讘讬注讜转 讘诪拽讜诪讜 讜讘砖注转 注拽讬专转谉 诪诪拽讜诪谉 驻讬专砖 诪拽爪转谉 讗讜 讻诇 讗讜转谉 砖驻讬专砖讜 诪讜转专讬谉 讚注诇 讻诇 讞讚 讗诪专讬谞谉 诪专讜讘讗 驻专讬砖 诪诇讘讚 砖谞讬 讛讗讞专讜谞讬诐 砖讛诐 讗住讜专讬诐 讜讞讬诇讜拽 讝讛 诪讜讻专讞 讻讚注转 讛讟讜专 砖讛专讬 讻转讘 讘讬讜专讛 讚注讛 住讬诪谉 讬"讜 讜谞"讝 讙讘讬 讘注诇讬 讞讬讬诐 砖谞转注专讘讜 讚谞讻讘砖讬谞讛讜 讚谞讬讬讚讬 讜讗诪专讬谞谉 讻诇 讞讚 诪专讜讘讗 驻专讬砖 讜讗诐 讻谉 讚讘专讬讜 诪讜转专讬谉 诇诪讛 砖讻转讘 住讬诪谉 拽"讬 讜诇讻谉 诪讜讻专讞 诇讞诇拽 讻讚专讱 砖讻转讘转讬 讜讻谉 讻转讘 讘讗讜专讞 讞讬讬诐 住讬诪谉 砖讻"讟 讘讛讚讬讗 讞讬诇讜拽 讝讛 讜讻谉 讛砖讬讘 诇讬 诪讜专讬 讛讙讗讜谉 诪讜讛专"专 砖讻谞讗 讝爪"诇 讘讬砖讜讘 讚讘专讬 讛讟讜专 讗诪谞诐 讛诪讚拽讚拽 讘转讜住驻讜转 讜讗砖专"讬 驻专拽 讙讬讚 讛谞砖讛 讜驻专拽 拽诪讗 讚驻住讞讬诐 诪砖诪注 讚诇讬转 诇讛讜 讞讬诇讜拽 讝讛 讗讘诇 讚注转 讛讟讜专 诪讜讻专讞 诇讞诇拽 讻诪讜 砖讻转讘转讬 注讻"诇 讜讗谞讬 砖诪注转讬 讜诇讗 讗讘讬谉 讛讬讗讱 讗驻砖专 诇讛注诇讜转 注诇 讛诇讘 讞讬诇讜拽 讝讛 讗驻讬诇讜 诇讚注转 讛讟讜专 讗讞专 砖讬讜谞讞 拽讬讬诐 讚诇讬转 诇讬讛 住讘专转 专"转 砖讞讬诇拽 讘讬谉 拽讚砖讬诐 诇砖讗专 讗讬住讜专讬谉 砖讛专讬 讛讜讗 驻住拽 讘讛讚讬讗 讘住讬诪谉 讬"讜 讜谞"讝 讙讘讬 讘注诇讬 讞讬讬诐 砖谞转注专讘讜 讚诪讜转专 诇讻讘砖讬谞讛讜 讘讬讚讬诐 讻讬 讛讬讻讬 讚谞讬讬讚讬 讻讜' 讜讛砖转讗 讗诐 讗讬转讗 讚住讘专 讛讟讜专 讚讻诇 讛讬讻讗 砖注讜拽专 讻诇 讛转注专讜讘讜转 诪诪拽讜诪谉 注讚 砖诇讗 讬讛讬讛 谞砖讗专 砖讜诐 拽讘讬注讜转 讘诪拽讜诪讜 讗讝 诪讜转专 诇注砖讜转 讘讬讚讬诐 讛讱 转拽谞讛 讜诇讻谉 驻住拽 讘住讬诪谉 讬"讜 讜谞"讝 讚诪讜转专 诇讻讘砖讬谞讛讜 讘讬讚讬诐 讻讬 讛讬讻讬 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 讗"讻 讛讚专讗 讛拽讜砖讬讗 诇讚讜讻转讛 讛讗 讚驻专讬讱 讛讙诪专讗 讘驻专拽 讛转注专讜讘讜转 注诇 讛讗 讚转谞谉 讬诪讜转讜 讻讜诇谉 谞讻讘砖讬谞讛讜 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖 讜诪讗讬 诪砖谞讬 讙讝讬专讛 诪砖讜诐 拽讘讜注 讛诇讗 讬砖 转拽谞讛 讚诇讬讻讗 诇诪讬讙讝专 诪砖讜诐 拽讘讜注 讜讛讬讬谞讜 谞讻讘砖讬谞讛讜 讚谞讬讬讚讬 讻诇 讛转注专讜讘讜转 诪诪拽讜诪谉 注讚 砖诇讗 讬讛讬讛 谞砖讗专 砖讜诐 拽讘讬注讜转 讘诪拽讜诪讜 讜谞讬诪讗 讻诇 讚驻专讬砖 诪专讜讘讗 驻专讬砖 讻诪讜 砖讻转讘 讛讟讜专 讛讱 转拽谞讛 讘住讬诪谉 讬"讜 讜谞"讝. 讜注讜讚 砖讛专讬 讗驻砖专 诇讜诪专 讚讻诇 注爪诪讜 砖诇 讛诪拽砖谉 诇讗 谞转讻讜讜谉 讘讗讜诪专讜 谞讻讘砖讬谞讛讜 讚谞讬讬讚讬 讗诇讗 讻讱 谞讻讘砖讬谞讛讜 讚谞讬讬讚讬 讻诇 讛转注专讜讘讜转 诪诪拽讜诪谉 注讚 砖诇讗 讬讛讬讛 谞砖讗专 砖讜诐 拽讘讬注讜转 讘诪拽讜诪讜 讜谞讬诪讗 讻诇 讚驻专讬砖 诪专讜讘讗 驻专讬砖 讜诪砖谞讬 讙讝讬专讛 诪砖讜诐 拽讘讜注 驻讬专讜砖 砖讗诐 讗转讛 诪转讬专 诇讻讘讜砖 讘讬讚讬诐 讻讚讬 砖讬转驻讝专讜 讻讜诇诐 诪诪拽讜诪谉 讜讬拽讞 诪谉 讛驻讜专砖讬诐 讗讬讻讗 诇诪讬讙讝专 砖诪讗 诇讗 讬驻讝专 讜讬拽讞 诪谉 讛拽讘讜注 讜诇讻谉 讛讜讻专讞讜 专"讬 讜讛专讗"砖 诇转专抓 讛讛讜讗 讚讗诪专讬谞谉 讙讘讬 讟' 讞谞讜讬讜转 讜讘谞诪爪讗 讛诇讱 讗讞专 讛专讜讘 讜诇讗 讙讝专讬谞谉 砖诪讗 讬拽讞 诪谉 讛拽讘讜注 讻讚讗诪专讬谞谉 讘驻专拽 讛转注专讜讘讜转 讚诪讬讬专讬 砖讛讗讬住讜专 讬讚讜注 讜谞讬讻专 讘诪拽讜诪讜 讚诇讗 砖讬讬讱 诇诪讬讙讝专 砖诪讗 讬拽讞 诪谉 讛拽讘讜注 讜讛专砖讘"讗 转讬专抓 讘砖诐 专"转 讘讗讜驻谉 讗讞专 讚诪讬讬专讬 砖驻讬专砖 诪注爪诪讜 讜诇讗 讗诪专讜 砖诐 讘驻专拽 讛转注专讜讘讜转 讙讝讬专讛 砖诪讗 讬拽讞 诪谉 讛拽讘讜注 讗诇讗 讘讻讜讘砖 讘讬讚 讻讚讬 砖讬转驻讝专讜 砖讗诐 讗转讛 诪转讬专 诇讻讘讜砖 讘讬讚 讻讚讬 砖讬转驻讝专讜 讜讬拽讞 诪谉 讛驻讜专砖讬诐 讜讚讗讬 讗讬讻讗 诇诪讬讙讝专 砖诪讗 诇讗 讬驻讝专 讜讬拽讞 诪谉 讛拽讘讜注 讜讻谉 讻转讘 讘砖讗诇转讜转 讚专讘 讗讞讗讬 注"讻. 讛专讬 讗转讛 专讜讗讛 讘驻讬专讜砖 砖讛讜砖讜讜 讻诇 讛驻讜住拽讬诐 讛讗诇讛 讘注谞讬谉 讝讛 讗讞专 砖诪讜谞讞 拽讬讬诐 诇讚注转诐 砖讗讬谉 诇讞诇拽 讘讬谉 拽讚砖讬诐 诇砖讗专 讗讬住讜专讬谉 砖讗住讜专 诇讻讘讜砖 讘讬讚讬诐 讻讬 讛讬讻讬 讚谞讬讬讚讬 讜诇讗 讗讬砖转诪讬讟 讞讚 诪谞讬讬讛讜 诇讻转讜讘 讞讬诇讜拽 讝讛 砖讻转讘 讛专讘 讝"诇 诇讚注转 讛讟讜专 讜讛讜讗 诪讛讟注诐 砖讻转讘转讬 讚讗"讻 讗讻转讬 拽砖讛 注诇 讛诪砖谞讛 讗诪讗讬 讬诪讜转讜 讻讜诇诐. 讜注讜讚 拽砖讛 诇讬 注诇 讛专讘 讝"诇 诇诪讛 讻转讘 讜诇讻谉 诪讜讻专讞 诇讞诇拽 讻讚专讱 砖讻转讘转讬 讛诇讗 讗讬谞讜 诪讜讻专讞 讻诇诇 讚讛讗 讻讘专 专讗讛 砖转讬专抓 讘讬转 讬讜住祝 诇讚讘专讬 讛讟讜专 讘讚专讱 讗讞专转 讜讛讬诇讱 诇砖讜谞讜 讜砖诪讗 讬砖 诇讜诪专 砖诪讛 砖讻转讘 专讘讬谞讜 讜谞专讗讛 砖讬砖 转拽谞讛 讗驻讬诇讜 诇讜讚讗讬 讚专讜住讛 砖谞转注专讘讛 讘讗讞专讜转 讜讻讜' 诇讗讜 诇诪讬诪专讗 砖讛讜讗 住讜讘专 砖讬讛讗 讛讚讬谉 讻谉 讗诇讗 讘讗 诇讛砖讬讘 注诇 讚讘专讬 住诪"讙 砖拽讜讚诐 砖讙诪讙诐 诇讗住讜专 讻讚讘专讬 专"讬 诇讗 讛讬讛 讗讜诪专 爪讚 诇讛转讬专 讗诇讗 讚讜拽讗 讘住驻拽 讚专讜住讛 砖谞转注专讘讛 讜讛诇讗 讗祝 讘讜讚讗讬 讚专讜住讛 谞诪讬 讬砖 爪讚 诇讛转讬专 注诇 讬讚讬 讚谞讻讘砖讬谞讛讜 讚谞讬讬讚讬 讜讻讚专"转 讗讘诇 诇注谞讬谉 讛讚讬谉 诪讜讚讛 讛讜讗 讚诇讬转讗 诇讚专"转 讗诇讗 讻讚专"讬 注讘讚讬 注讜讘讚讗 讚讗诪专 砖讗诐 讗讬谉 讛讗讬住讜专 讬讚讜注 讘诪拽讜诪讜 诇讗 讗诪专讬谞谉 讻诇 讚驻专讬砖 诪专讜讘讗 驻专讬砖 讜讻诪讜 砖驻住拽 讘住讬诪谉 拽"讬 注讻"诇. 讜讗讬 诪砖讜诐 讚拽砖讛 诇讛专讘 讝"诇 注诇 转讬专讜爪讜 砖诇 讘讬转 讬讜住祝 砖讛讘讗转讬 讚讛讗 讗讬 讗驻砖专 诇转专抓 讻谉 讙讘讬 讗讜转讜 讜讗转 讘谞讜 砖讻转讘 讛讟讜专 讘驻砖讬讟讜转 讛诇讻讛 诇诪注砖讛 讘住讬诪谉 讬"讜 讻专"转 讗"讻 讬砖 诇讛拽砖讜转 注诇 讛专讘 讝"诇 拽讜砖讬讗 讗讞专转 讬讜转专 讞讝拽讛 讜讝讜讛讬 讚讛讗 讛专讘 讝"诇 讘注爪诪讜 讻转讘 讚讛讗砖专"讬 诇讬转 诇讬讛 讞讬诇讜拽 讝讛 讜讗诐 讻谉 讛拽讜砖讬讗 砖讛拽砖讛 讛专讘 讝"诇 注诇 讛讟讜专 注讚讬讬谉 讘诪拽讜诪讛 注讜诪讚转 讘转拽驻讛 讜讘讙讘讜专转讛 注诇 讛讗砖专"讬 砖讛专讬 讛讜讗 驻住拽 讘讛讚讬讗 讘驻专拽 讗讜转讜 讜讗转 讘谞讜 讻诪讜 砖驻住拽 讛讟讜专 诇注谞讬谉 讗讜转讜 讜讗转 讘谞讜 诪讚讛讘讬讗 讚讘专讬 讛"讙 讘诇讗 讚注转 讞讜诇拽转 讻诇诇 注"砖. 讜转诪讬讛 讗谞讬 注诇 讛专讘 讝"诇 讗讬讱 诇讗 讛专讙讬砖 砖诇驻讬 讚讘专讬讜 讬讛讜 讚讘专讬 讛专讗"砖 住讜转专讬谉 讝讛 讗转 讝讛 讜诪讛 砖谞专讗讛 讘注讬谞讬 诇讬讬砖讘 讚注转 讛专讗"砖 讝"诇 讻讘专 讻转讘转讬 诇注讬诇 讚砖讗谞讬 讗讜转讜 讜讗转 讘谞讜 砖讗讬谉 砖诐 讟专讬驻讜转 注诇讬讛 讻诇诇 讗诇讗 砖诪讞讜住专 讝诪谉 讛讜讗 诇讻谉 讻讜诇讬 注诇诪讗 诪讜讚讜 讘讝讛 砖讬砖 诇讛拽诇 诇注砖讜转 讛讱 转拽谞讛 讚谞讻讘砖讬谞讛讜 讚谞讬讬讚讬 讜谞讬诪讗 讻诇 讚驻专讬砖 诪专讜讘讗 驻专讬砖. 讜讘讝讛 谞转讬讬砖讘 讙诐 讻谉 讛讗 讚诇讗 讛专讙讬砖 讘讬转 讬讜住祝 讻诇诇 讘住讬诪谉 谞"讝 讙讘讬 讚专讜住讛 讜诇讗 讝讜 讘诇讘讚 讗诇讗 讗祝 驻住拽 讻谉 讘驻砖讬讟讜转 讘砖"注 讙讘讬 讗讜转讜 讜讗转 讘谞讜 讻讚注转 讛讟讜专 讗注驻"讬 讚讘砖讗专 讗讬住讜专讬诐 驻住拽 讘砖"注 讘住讬诪谉 拽"讬 讻讚注转 讛专砖讘"讗 讜讻讘专 谞转讘讗专 讘讗专 讛讬讟讘 讘讚讘专讬 讛专砖讘"讗 讚讗住讜专 诇讻转讞诇讛 诇注砖讜转 讛讱 转拽谞讛 讚谞讻讘砖讬谞讛讜 讚谞讬讬讚讬 讜讗"讻 讙诐 讚讘专讬讜 住讜转专讬诐 讝讛 讗转 讝讛 讜诇讻谉 诪讜讻专讞 诇讞诇拽 讻讚专讱 砖讻转讘转讬 讜驻砖讜讟 讛讜讗. 讜注讜讚 拽砖讛 诇讬 注诇 讛专讘 讝"诇 砖讻转讘 讜讻谉 讻转讘 讘讗"讞 住讬诪谉 砖讻"讟 讘讛讚讬讗 讞讬诇讜拽 讝讛 诪讗讬 专讗讬讛 讛讬讗 讚讛讗 讞讬诇讜拽 讝讛 砖讻转讘 讛讟讜专 砖诐 讙诪专讗 注专讜讻讛 讛讬讗 讘讬讜诪讗 讚祝 驻"讚 讜讗讬 讗驻砖专 砖砖讜诐 驻讜住拽 讬讞诇讜拽 注诇讬讜 讜诇讗 讛讟讜专 讘诇讘讚 讻转讘讜 讗诇讗 讙诐 讛专讗"砖 讘驻住拽讬讜 砖诐 讚祝 拽"讘 讗注"讙 讚诇讬转 诇讬讛 讞讬诇讜拽 讝讛 诇注谞讬谉 转注专讜讘讜转 讗讬住讜专讬谉 讻诪讜 砖讻转讘 讛专讘 讝"诇 讘注爪诪讜 诪砖讜诐 讚讛转诐 讗讬谉 注住拽 讜注谞讬谉 诇诪讬讙讝专 砖诪讗 讬拽讞 诪谉 讛拽讘讜注 讚讛讗 诪讬讬专讬 诇注谞讬谉 诪驻讜诇砖 讚讜拽 讜转砖讻讞 讜诪讬 砖讚注转讜 专讞讘讛 诪讚注转讬 讬转专抓 讗转 讚讘专讬 讛专讘 讝"诇 讜讬砖讗 讘专讻讛 讜讛专讘 讛讙讚讜诇 诪讛专砖"诇 讝"诇 转讬专抓 讘讚专讱 讗讞专转 讘讛讙讛讜转讬讜 诇讟讜专 讜讝讛讜 讚讗驻砖专 砖讛讟讜专 诪讻专讬注 讛讻讗 讙讘讬 讚专讜住讛 讘讚讘专讬 专"转 诪讗讞专 讚专"讬 讻转讘 讘诪专讚讻讬 讘驻专拽 讙讬讚 讛谞砖讛 砖讬砖 诇讛转讬专 讻讜诇诐 诪讟注诐 住驻拽 住驻讬拽讗 讜讻诪"砖 讘住驻专 讛诪爪讜转 讘转讞诇讛 讗"讻 讙讘讬 讚专讜住讛 讚谞讻讘砖讬谞讛讜 谞诪讬 诪拽讬诇讬谉 讚讛讗 讘诇讗讜 讛讻讬 讗讬讻讗 住驻讬拽讗 砖诪讗 讚专住 讘砖谉 讜讜讚讗讬 讚专讜住讛 讚拽讗诪专 讻诇讜诪专 砖讗谞讜 讬讜讚注讬谉 砖谞讚专住讛 讗讘诇 诪"诪 讗讬谉 讗谞讜 讬讜讚注讬谉 讘讘讬专讜专 讗诐 讚专住讛 讘专讙诇 讗讜 讘砖谉 讜注讜讚 讗驻讬诇讜 讗诐 谞讚专住 讘讜讚讗讬 砖诪讗 诪讛谞讬 诇讛 讘讚讬拽讛 讻诪讜 砖讻转讘 讛专讗"砖 注"讻. 讜讗讬谞讬 诪讘讬谉 讗转 讚讘专讬讜 讚讛讗 诪"砖 讛诪专讚讻讬 砖讬砖 诇讛转讬专 讻讜诇诐 诪讟注诐 住驻拽 住驻讬拽讗 讗讬 讗驻砖专 砖讛讜讗 讻讜转讘 讻谉 讘砖诐 专"讬 讚讛讗 讗讚专讘讛 讛驻讜住拽讬诐 讻转讘讜 讘讛讚讬讗 讘砖诐 专"讬 讚住驻拽 讚专讜住讛 诇讗 诪讛谞讬 讘讬讛 转注专讜讘讜转 讻讬讜谉 砖住驻拽 讛专讗砖讜谉 讛讬讛 讘讙讜驻讜 讜诪讚讗讜专讬讬转讗 讗讬谉 诇讛转讬专 诪讻讞 住驻拽 住驻讬拽讗 讜讻谉 驻住拽 讛讟讜专 注爪诪讜 讘住讬诪谉 拽"讬 讻诪讜 砖谞转讘讗专 讗诇讗 诪"砖 讛诪专讚讻讬 讗诪谞诐 讬砖 诇讛转讬专 讻诇 讗讞讚 诪讟注诐 住驻拽 住驻讬拽讗 讻讜' 诇讚注转 专"转 讻转讘 讻谉 砖驻讬专砖 讘驻"拽 讚讘讬爪讛 讙讘讬 谞转注专讘讛 讘讗诇祝 讻讜诇谉 讗住讜专讜转 讚讜拽讗 注诇 讜讚讗讬 讘讬爪讛 讟专讬驻讛 砖讘转讞诇转 讛讘专讬讬转讗 讚讗诇讜 讗住驻讬拽讗 诇诪讛 讻讜诇谉 讗住讜专讜转 讜讛诇讗 住驻拽 住驻讬拽讗 讛讜讗 讜专"讬 驻诇讬讙 注诇讬讜 注"砖. 讜注讜讚 拽"诇 注诇 诪讛 砖驻讬专砖 讜讚讗讬 讚专讜住讛 讚拽讗诪专 讻诇讜诪专 砖讗谞讜 讬讜讚注讬谉 砖谞讚专住讛 讗讘诇 讻讜' 讚诇驻讬 讝讛 诪讗讬 讗驻讬诇讜 讚拽讗诪专 讛讟讜专. 讜讛谞讻讜谉 讘注讬谞讬 诪讛 砖转讬专抓 讘讬转 讬讜住祝 砖讛讘讗转讬 诇注讬诇 讜讗谞讬 讗讘讬讗 专讗讬讛 诪讜讻专讞转 诇讚讘专讬讜 砖讗讬谉 诇讛砖讬讘 注诇讬讛 诪讚讘专讬 讛讟讜专 注爪诪讜 砖讻转讘 讘住讬诪谉 拽"讬 讛讗 讚砖专讬谞谉 住驻拽 住驻讬拽讗 讛讬讬谞讜 讚讜拽讗 注诇 讬讚讬 转注专讜讘讜转 讗讘诇 住驻拽 讟专驻讛 砖谞转注专讘 讘讗讞专讜转 讻讜诇谉 讗住讜专讜转 注讚 砖讬讛讗 讘讛讬转专 讻讚讬 诇讘讟诇 讛讗讬住讜专 讗诐 讛讜讗 诪讚讘专讬诐 讛诪转讘讟诇讬诐 讻讬讜谉 砖住驻拽 讛专讗砖讜谉 讛讬讛 讘讙讜驻讜 讗讬谉 诇讛转讬专 诪讻讞 住驻拽 住驻讬拽讗 注讻"诇. 讛谞讱 专讜讗讛 砖驻住拽 住转诐 讻诪讜 砖驻住拽 住诪"讙 讘砖诐 专"讬 讙讘讬 住驻拽 讚专讜住讛 砖谞转注专讘讛 讘讗讞专讬诐 讜讗诐 讗讬转讗 讗讬 讗驻砖专 砖讛讬讛 住转诐 驻住拽 诇讗讬住讜专 讜诇讗 讛讬讛 诪驻专砖 砖讬砖 转拽谞讛 诇讛转讬专 讜讝讛 谞专讗讛 诇讬 讘专讜专:





砖注专讬 转讜专转 讘讘诇

(驻讘 讗 转讜住驻讜转) 讚"讛 注讙诇讛 注专讜驻讛 讜讻讜' 讛"专 诪砖讛 诪讘讜谞讚讬"砖.鈥斪┳� 讻讝讛 诇讗 谞诪爪讗 注讜讚 讘诪拽讜诐 讗讞专, 讜讘专讜专 砖讟"住 讛讜讗, 讜爪"诇: 专' 诪砖讛 诪驻讜谞讟讬讬讝"讗, 讜讻"讛 讘讗讜转讜 注谞讬谉 讘转讜住' 讬讜诪讗 住讚 讗 讚"讛 讚讞讬讬转讜 讜讙诐 讘转讜住' 讬砖谞讬诐 砖诐 (讜注讬' 诪"砖 诇注讬诇 诪讝 讗).


(砖诐) 讻讚讗诪专讬谞谉 讜讻讜' 讚讞讬讬转讜 诇爪讜拽 讛讬讬谞讜 砖讞讬讟转讜 讜讻讜'.鈥斪犠ㄗ愖� 砖讬砖 诇讬讬砖讘 讛拽讜砖讬讗, 讚讗祝 砖讗诪专讜 讚讞讬讬转讜 诇爪讜拽 讛讬讬谞讜 砖讞讬讟转讜, 诪"诪 诇讗 讛讬讛 诪转讞讬讬讘 讘砖注讬专 讛诪砖转诇讞 诪砖讜诐 讗讜转讜 讜讗转 讘谞讜, 讗诇讗 诪砖讜诐 讚专讬讘讛 讛讻转讜讘 诇讛' 诇专讘讜转 砖注讬专 讛诪砖转诇讞 (讻讚讗讬转讗 讛转诐 住讙 讘), 讗讘诇 讻讗谉 诇讗 诪爪讬谞讜 专讬讘讜讬 诪讬讜讞讚 诇专讘讜转 注讙诇讛 注专讜驻讛, 诇讻讱 诇讗 讗诪专讬谞谉 讘讛 '注专讬驻转讛 讛讬讬谞讜 砖讞讬讟转讛' 诇注谞讬谉 砖讬讛讗 讞讬讬讘 注诇讬讛 诪砖讜诐 讗讜转讜 讜讗转 讘谞讜.

